title: Απόφαση (ΕΕ) 2017/1737 του Ευρωπαϊκού Κοινοβουλίου, της 27ης Απριλίου 2017, σχετικά με το κλείσιμο των λογαριασμών της κοινής επιχείρησης ECSEL για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/350

         ΑΠΌΦΑΣΗ (ΕΕ) 2017/1737 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με το κλείσιμο των λογαριασμών της κοινής επιχείρησης ECSEL για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης ECSEL για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της κοινής επιχείρησης ECSEL για το οικονομικό έτος 2015, που συνοδεύεται από τις απαντήσεις της κοινής επιχείρησης (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στην κοινή επιχείρηση για την εκτέλεση του προϋπολογισμού για το οικονομικό έτος 2015 (05875/2017 — C8-0091/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 209,

               —

               έχοντας υπόψη τον κανονισμό (ΕΕ) αριθ. 561/2014 του Συμβουλίου, της 6ης Μαΐου 2014, για τη σύσταση της κοινής επιχείρησης ECSEL (4), και ιδίως το άρθρο 12,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 110/2014 της Επιτροπής, της 30ής Σεπτεμβρίου 2013, σχετικά με τον πρότυπο δημοσιονομικό κανονισμό για τους οργανισμούς που αφορούν συμπράξεις δημόσιου και ιδιωτικού τομέα, που αναφέρονται στο άρθρο 209 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5),

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0113/2017),

               1.

               εγκρίνει το κλείσιμο των λογαριασμών της κοινής επιχείρησης ECSEL για το οικονομικό έτος 2015·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της κοινής επιχείρησης ECSEL, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο πρόεδρος

         Antonio TAJANI

            Ο γενικός γραμματέας

         Klaus WELLE

      (1)  ΕΕ C 473 της 16.12.2016, σ. 24.

      (2)  ΕΕ C 473 της 16.12.2016, σ. 25.

      (3)  ΕΕ L 298 της 26.10.2012, σ. 1.

      (4)  ΕΕ L 169 της 7.6.2014, σ. 152.

      (5)  ΕΕ L 38 της 7.2.2014, σ. 2.


title: Απόφαση 2008/389/ΚΕΠΠΑ του Συμβουλίου, της 7ης Απριλίου 2008 , για τη σύναψη της συμφωνίας μεταξύ της Ευρωπαϊκής Ένωσης και της Κεντροαφρικανικής Δημοκρατίας σχετικά με το καθεστώς των δυνάμεων που βρίσκονται υπό την ηγεσία της Ευρωπαϊκής Ένωσης στην Κεντροαφρικανική Δημοκρατία

text:
               24.5.2008

               EL

               Επίσημη Εφημερίδα της Ευρωπαϊκής Ένωσης

               L 136/45

         ΑΠΌΦΑΣΗ 2008/389/ΚΕΠΠΑ ΤΟΥ ΣΥΜΒΟΥΛΊΟΥ
   της 7ης Απριλίου 2008
   για τη σύναψη της συμφωνίας μεταξύ της Ευρωπαϊκής Ένωσης και της Κεντροαφρικανικής Δημοκρατίας σχετικά με το καθεστώς των δυνάμεων που βρίσκονται υπό την ηγεσία της Ευρωπαϊκής Ένωσης στην Κεντροαφρικανική Δημοκρατία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Στις 25 Σεπτεμβρίου 2007, το Συμβούλιο Ασφαλείας των Ηνωμένων Εθνών εξέδωσε την απόφαση αριθ. 1778 (2007) με την οποία εγκρίνεται η εγκατάσταση αποστολής των Ηνωμένων Εθνών στην Κεντροαφρικανική Δημοκρατία και στο Τσαντ (MINURCAT) και επιτρέπεται στην Ευρωπαϊκή Ένωση να αναπτύξει στις εν λόγω χώρες, για περίοδο δώδεκα μηνών από τη δήλωση αρχικής επιχειρησιακής δυνατότητας, επιχείρηση με σκοπό τη στήριξη της αποστολής των Ηνωμένων Εθνών. Εξάλλου, στην απόφαση καλούνται οι κυβερνήσεις του Τσαντ και της Κεντροαφρικανικής Δημοκρατίας και η Ευρωπαϊκή Ένωση να συνάψουν το συντομότερο δυνατό συμφωνίες σχετικά με το καθεστώς των δυνάμεων της επιχείρησης της Ευρωπαϊκής Ένωσης.

               (2)

               Στις 15 Οκτωβρίου 2007, το Συμβούλιο υιοθέτησε την κοινή δράση 2007/677/ΚΕΠΠΑ για τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (1) (EUFOR/Tchad/RCA).

               (3)

               Κατόπιν της εξουσιοδότησης που έλαβε από το Συμβούλιο στις 18 Σεπτεμβρίου 2007, σύμφωνα με το άρθρο 24 της συνθήκης για την Ευρωπαϊκή Ένωση, η προεδρία, επικουρούμενη από τον Γενικό Γραμματέα/Ύπατο Εκπρόσωπο, διαπραγματεύθηκε συμφωνία μεταξύ της Ευρωπαϊκής Ένωσης και της Κεντροαφρικανικής Δημοκρατίας σχετικά με το καθεστώς των δυνάμεων που τελούν υπό την ηγεσία της Ευρωπαϊκής Ένωσης στην Κεντροαφρικανική Δημοκρατία.

               (4)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Κεντροαφρικανικής Δημοκρατίας σχετικά με το καθεστώς των δυνάμεων που τελούν υπό την ηγεσία της Ευρωπαϊκής Ένωσης στην Κεντροαφρικανική Δημοκρατία εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία, δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 7 Απριλίου 2008.

            Για το Συμβούλιο

            Ο Πρόεδρος

         R. ŽERJAV

      (1)  ΕΕ L 279 της 23.10.2007, σ. 21.
    ---documentbreak---

               24.5.2008

               EL

               Επίσημη Εφημερίδα της Ευρωπαϊκής Ένωσης

               L 136/46

         ΜΕΤΑΦΡΑΣΗ
   ΣΥΜΦΩΝΙΑ
   μεταξύ της Ευρωπαϊκής Ένωσης και της Κεντροαφρικανικής Δημοκρατίας σχετικά με το καθεστώς των δυνάμεων που τελούν υπό την ηγεσία της Ευρωπαϊκής Ένωσης στην Κεντροαφρικανική Δημοκρατία
   Η ΕΥΡΩΠΑΪΚΗ ΕΝΩΣΗ, καλούμενη εφεξής «ΕΕ»,
   αφενός, και
   Η ΚΕΝΤΡΟΑΦΡΙΚΑΝΙΚΗ ΔΗΜΟΚΡΑΤΙΑ, καλούμενη εφεξής «χώρα υποδοχής»,
   αφετέρου,
   καλούμενες εφεξής «τα μέρη»,
   ΕΧΟΝΤΑΣ ΥΠΟΨΗ:

               —

               την απόφαση αριθ. 1778 (2007) του Συμβουλίου Ασφαλείας των Ηνωμένων Εθνών της 25ης Σεπτεμβρίου 2007,

               —

               την κοινή δράση αριθ. 2007/677/ΚΕΠΠΑ του Συμβουλίου, της 15ης Οκτωβρίου 2007, για τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία (EUFOR Tchad/RCA),

               —

               ότι η παρούσα συμφωνία δεν θίγει τα δικαιώματα και τις υποχρεώσεις των μερών δυνάμει διεθνών συμφωνιών και άλλων πράξεων για τη σύσταση διεθνών δικαστηρίων, συμπεριλαμβανομένου του καταστατικού του Διεθνούς Ποινικού Δικαστηρίου,

         ΣΥΜΦΩΝΗΣΑΝ ΤΑ ΕΞΗΣ:
   Άρθρο 1
   Πεδίο εφαρμογής και ορισμοί
   1.   Οι διατάξεις της παρούσας συμφωνίας εφαρμόζονται στις δυνάμεις που τελούν υπό την ηγεσία της Ευρωπαϊκής Ένωσης και στο προσωπικό τους.
   2.   Οι διατάξεις της παρούσας συμφωνίας εφαρμόζονται μόνο στο έδαφος της χώρας υποδοχής.
   3.   Για τους σκοπούς της παρούσας συμφωνίας ισχύουν οι ακόλουθοι ορισμοί:

               α)

               «δυνάμεις υπό την ηγεσία της Ευρωπαϊκής Ένωσης» (EUFOR): τα στρατιωτικά αρχηγεία της ΕΕ και τα εθνικά σώματα δυνάμεων που συμβάλλουν στην επιχείρηση, ο εξοπλισμός τους και τα μεταφορικά τους μέσα·

               β)

               «επιχείρηση»: η προετοιμασία, εγκατάσταση, εκτέλεση και υποστήριξη της στρατιωτικής αποστολής βάσει της εντολής που απορρέει από την απόφαση αριθ. 1778 (2007) του Συμβουλίου Ασφαλείας των Ηνωμένων Εθνών της 25ης Σεπτεμβρίου 2007·

               γ)

               «διοικητής δυνάμεων της ΕΕ»: ο διοικητής στο θέατρο επιχειρήσεων·

               δ)

               «στρατιωτικά αρχηγεία της ΕΕ»: τα στρατιωτικά αρχηγεία και τα στοιχεία τους, οπουδήποτε και αν βρίσκονται, που τελούν υπό την εξουσία στρατιωτικών διοικητών της ΕΕ οι οποίοι ασκούν τη στρατιωτική διοίκηση ή τον έλεγχο της επιχείρησης·

               ε)

               «εθνικά σώματα δυνάμεων»: μονάδες και στοιχεία που ανήκουν στα κράτη μέλη της Ευρωπαϊκής Ένωσης και σε άλλα κράτη που συμμετέχουν στην επιχείρηση·

               στ)

               «προσωπικό των EUFOR»: το στρατιωτικό και μη στρατιωτικό προσωπικό που εντάσσεται στις EUFOR, καθώς και το προσωπικό που αναπτύσσεται για την προετοιμασία της επιχείρησης και το προσωπικό σε αποστολή για λογαριασμό αποστέλλοντος κράτους ή θεσμικού οργάνου της ΕΕ στο πλαίσιο της επιχείρησης, το οποίο βρίσκεται, εκτός αν ορίζεται άλλως στη συμφωνία, στο έδαφος χώρας υποδοχής, εξαιρουμένου του απασχολούμενου σε τοπικό επίπεδο προσωπικού και του προσωπικού που απασχολείται από διεθνείς εμπορικούς αναδόχους·

               ζ)

               «προσωπικό απασχολούμενο σε τοπικό επίπεδο»: το προσωπικό που είναι υπήκοοι της χώρας υποδοχής ή μονίμως διαμένοντες σε αυτήν·

               η)

               «εγκαταστάσεις»: το σύνολο των χώρων, των εγκαταστάσεων στέγασης και των εκτάσεων που απαιτούνται για τις EUFOR και για το προσωπικό των EUFOR·

               θ)

               «αποστέλλον κράτος»: κράτος που παρέχει εθνικό σώμα δυνάμεων για τις EUFOR.

         Άρθρο 2
   Γενικές διατάξεις
   1.   Οι EUFOR και το προσωπικό τους τηρούν τους νόμους και τους κανονισμούς της χώρας υποδοχής και απέχουν από κάθε ενέργεια ή δραστηριότητα ασυμβίβαστη προς τους στόχους της επιχείρησης.
   2.   Οι EUFOR γνωστοποιούν τακτικά στην κυβέρνηση της χώρας υποδοχής τον αριθμό των μελών του προσωπικού τους που βρίσκονται στο έδαφός της.
   Άρθρο 3
   Αναγνώριση ταυτότητας
   1.   Τα μέλη του προσωπικού των EUFOR πρέπει να φέρουν ανά πάσα στιγμή διαβατήριο ή στρατιωτικό δελτίο ταυτότητας.
   2.   Τα οχήματα, τα αεροσκάφη, τα πλοία και τα λοιπά μεταφορικά μέσα των EUFOR φέρουν διακριτικά σήματα ή/και πινακίδες των EUFOR, τα οποία γνωστοποιούνται στις αρμόδιες αρχές της χώρας υποδοχής.
   3.   Οι EUFOR έχουν το δικαίωμα να αναρτούν τη σημαία της Ευρωπαϊκής Ένωσης και να φέρουν σήματα (π.χ. διακριτικά, τίτλους και επίσημα σύμβολα) στις εγκαταστάσεις τους, στα οχήματα και στα άλλα μεταφορικά τους μέσα. Οι στολές του προσωπικού των EUFOR φέρουν διακριτικό έμβλημα των EUFOR. Εθνικές σημαίες ή διακριτικά των εθνικών σωμάτων δυνάμεων που συμμετέχουν στην επιχείρηση μπορούν να αναρτώνται στις εγκαταστάσεις των EUFOR, στα οχήματα και στα άλλα μεταφορικά μέσα, καθώς και στις στολές, σύμφωνα με απόφαση του διοικητή δυνάμεων της ΕΕ.
   Άρθρο 4
   Διέλευση συνόρων και μετακινήσεις στο έδαφος της χώρας υποδοχής
   1.   Τα μέλη του προσωπικού των EUFOR εισέρχονται στο έδαφος της χώρας υποδοχής μόνον με επίδειξη των εγγράφων που προβλέπονται στο άρθρο 3 παράγραφος 1 ή, στην περίπτωση πρώτης εισόδου, με επίδειξη ατομικού ή ομαδικού φύλλου πορείας που εκδίδεται από τις EUFOR. Στη συνέχεια, όταν εισέρχονται στο έδαφος της χώρας υποδοχής, όταν το εγκαταλείπουν ή βρίσκονται σε αυτό, εξαιρούνται από τους κανονισμούς περί διαβατηρίων και θεωρήσεων, από ελέγχους των υπηρεσιών μετανάστευσης και από τελωνειακούς ελέγχους.
   2.   Το προσωπικό των EUFOR εξαιρείται από τους κανονισμούς της χώρας υποδοχής όσον αφορά την καταγραφή και τον έλεγχο των αλλοδαπών, αλλά δεν θεωρείται ότι αποκτά οιοδήποτε δικαίωμα μόνιμης διαμονής ή κατοικίας στο έδαφος της χώρας υποδοχής.
   3.   Τα περιουσιακά στοιχεία και τα μεταφορικά μέσα των EUFOR που εισέρχονται, διέρχονται ή εξέρχονται από το έδαφος της χώρας υποδοχής απαλλάσσονται από οιαδήποτε υποχρέωση υποβολής καταλόγων ή άλλων τελωνειακών εγγράφων, καθώς και από οιαδήποτε επιθεώρηση.
   4.   Το προσωπικό των EUFOR δύναται να οδηγεί αυτοκίνητα οχήματα και να χειρίζεται αεροσκάφη στο έδαφος της χώρας υποδοχής, υπό τον όρο ότι έχει ισχύουσα εθνική, διεθνή ή στρατιωτική άδεια οδήγησης ή άδεια πιλότου, ανάλογα με την περίπτωση.
   5.   Για τους σκοπούς της επιχείρησης, η χώρα υποδοχής παρέχει στις EUFOR και στο προσωπικό τους ελευθερία κινήσεων και το δικαίωμα ελεύθερης διακίνησης στο έδαφός της, καθώς και στον εναέριο χώρο της.
   6.   Για τους σκοπούς της επιχείρησης, οι EUFOR μπορούν να διενεργούν στο έδαφος της χώρας υποδοχής, συμπεριλαμβανομένου του εναέριου χώρου της, ασκήσεις ή γυμνάσια με όπλα.
   7.   Για τους σκοπούς της επιχείρησης, οι EUFOR δύνανται να χρησιμοποιούν δημόσιες οδούς, γέφυρες, πορθμεία και αερολιμένες χωρίς καταβολή δασμών, τελών, διοδίων, φόρων και συναφών επιβαρύνσεων. Οι EUFOR δεν απαλλάσσονται από τις εύλογες επιβαρύνσεις, για ζητούμενες και παρεχόμενες υπηρεσίες υπό τους ιδίους όρους με εκείνους που προβλέπονται για τις ένοπλες δυνάμεις της χώρας υποδοχής.
   Άρθρο 5
   Προνόμια και ασυλίες που παρέχει η χώρα υποδοχής στις EUFOR
   1.   Οι εγκαταστάσεις των EUFOR είναι απαραβίαστες. Πρόσωπα ενεργούντα εκ μέρους της χώρας υποδοχής δεν εισέρχονται σε αυτές χωρίς τη συγκατάθεση του διοικητή δυνάμεων της ΕΕ.
   2.   Οι εγκαταστάσεις των EUFOR, η επίπλωσή τους και τα λοιπά είδη που βρίσκονται σε αυτές, καθώς και τα μεταφορικά τους μέσα, δεν μπορούν να καταστούν αντικείμενο έρευνας, επίταξης, κατάσχεσης ή εκτελεστικών μέτρων. Ωστόσο, ο διοικητής δυνάμεων της ΕΕ μπορεί να επιτρέψει στις αρχές της χώρας υποδοχής να προβούν σε έρευνα. Σε αυτή την περίπτωση, η έρευνα διενεργείται παρουσία του εκπροσώπου του διοικητή των δυνάμεων της ΕΕ.
   3.   Οι EUFOR και τα περιουσιακά τους στοιχεία, ανεξαρτήτως του τόπου όπου βρίσκονται και του κατόχου τους, χαίρουν ασυλίας από κάθε μορφής νομική διαδικασία.
   4.   Τα αρχεία και τα έγγραφα των EUFOR είναι απαραβίαστα εν παντί χρόνω και οπουδήποτε βρίσκονται.
   5.   Η επίσημη αλληλογραφία των EUFOR είναι απαραβίαστη. Ως επίσημη αλληλογραφία νοείται η αλληλογραφία που σχετίζεται με την επιχείρηση και τις λειτουργίες της.
   6.   Όσον αφορά τα προϊόντα που οι EUFOR αγοράζουν και εισάγουν, τις υπηρεσίες που τους παρέχονται και τις εγκαταστάσεις που χρησιμοποιούν για τους σκοπούς της επιχείρησης, οι EUFOR, καθώς και οι πάροχοι ή ανάδοχοί τους, εφόσον δεν είναι υπήκοοι της χώρας υποδοχής, απαλλάσσονται από κάθε εθνικό, περιφερειακό και δημοτικό τέλος, φόρο και συναφή επιβάρυνση. Οι EUFOR δεν απαλλάσσονται από τέλη, φόρους ή επιβαρύνσεις που συνιστούν πληρωμή έναντι παρασχεθεισών υπηρεσιών.
   7.   Η χώρα υποδοχής επιτρέπει την είσοδο ειδών που προορίζονται για την επιχείρηση και χορηγεί απαλλαγή από όλους τους τελωνειακούς δασμούς, τέλη, διόδια, φόρους και συναφείς επιβαρύνσεις, εκτός από τα έξοδα αποθήκευσης, μεταφοράς και λοιπών παρασχεθεισών υπηρεσιών.
   Άρθρο 6
   Προνόμια και ασυλίες που παρέχει η χώρα υποδοχής στο προσωπικό των EUFOR
   1.   Το προσωπικό των EUFOR δεν υπόκειται σε ουδεμιάς μορφής σύλληψη ή κράτηση.
   2.   Τα έγγραφα, η αλληλογραφία και η περιουσία του προσωπικού των EUFOR είναι απαραβίαστα, εκτός από την περίπτωση των εκτελεστικών μέτρων που επιτρέπονται δυνάμει της παραγράφου 6.
   3.   Το προσωπικό των EUFOR χαίρει ασυλίας όσον αφορά την ποινική δικαιοδοσία της χώρας υποδοχής υπό οιεσδήποτε συνθήκες.
   Η ασυλία του προσωπικού των EUFOR όσον αφορά την ποινική δικαιοδοσία μπορεί να αρθεί από το αποστέλλον κράτος ή από το οικείο όργανο της ΕΕ, ανάλογα με την περίπτωση. Η εν λόγω άρση της ασυλίας πρέπει πάντοτε να είναι ρητή.
   4.   Το προσωπικό των EUFOR χαίρει ασυλίας όσον αφορά την αστική και διοικητική δικαιοδοσία της χώρας υποδοχής προκειμένου περί προφορικών ή έγγραφων δηλώσεων και οιωνδήποτε πράξεων στις οποίες προέβη κατά την άσκηση των επίσημων καθηκόντων του. Σε περίπτωση που εγείρεται αγωγή για αστική υπόθεση κατά προσωπικού των EUFOR ενώπιον δικαστηρίου της χώρας υποδοχής, ενημερώνεται πάραυτα ο διοικητής δυνάμεων της ΕΕ και η αρμόδια αρχή του αποστέλλοντος κράτους ή του οργάνου της ΕΕ. Πριν από την κίνηση της διαδικασίας ενώπιον του δικαστηρίου, ο διοικητής δυνάμεων της ΕΕ και η αρμόδια αρχή του αποστέλλοντος κράτους ή του οργάνου της ΕΕ πιστοποιούν στο δικαστήριο αν το συγκεκριμένο αδίκημα διαπράχθηκε από το προσωπικό των EUFOR κατά την άσκηση των επίσημων καθηκόντων του.
   Εάν το αδίκημα διαπράχθηκε κατά την άσκηση επίσημων καθηκόντων, δεν κινείται η διαδικασία και εφαρμόζονται οι διατάξεις του άρθρου 15. Εάν το αδίκημα δεν διαπράχθηκε κατά την άσκηση επίσημων καθηκόντων, η διαδικασία μπορεί να συνεχιστεί. Η πιστοποίηση από τον διοικητή δυνάμεων της ΕΕ και την αρμόδια αρχή του αποστέλλοντος κράτους ή του οργάνου της ΕΕ είναι δεσμευτική για τη δικαιοδοσία της χώρας υποδοχής, η οποία δεν μπορεί να την αμφισβητήσει.
   Μέλος του προσωπικού των EUFOR που έχει εγείρει αγωγή δεν δικαιούται να επικαλεσθεί την κατά τα ανωτέρω ασυλία σχετικά με τυχόν ανταγωγή άμεσα συνδεόμενη με την κύρια αγωγή.
   5.   Το προσωπικό των EUFOR δεν υποχρεούται να καταθέτει ως μάρτυρας.
   6.   Δεν είναι δυνατή η λήψη εκτελεστικών μέτρων κατά προσωπικού των EUFOR, εκτός από την περίπτωση που ασκείται αγωγή εναντίον του για αστική υπόθεση η οποία δεν συνδέεται με τα επίσημα καθήκοντά του. Τα περιουσιακά στοιχεία του προσωπικού των EUFOR, περί των οποίων ο διοικητής των δυνάμεων της ΕΕ παρέχει πιστοποίηση ότι είναι αναγκαία για την εκπλήρωση των επίσημων καθηκόντων τους, δεν μπορούν να αποτελέσουν αντικείμενο κατάσχεσης για την εκτέλεση δικαστικής αποφάσεως ή εντολής. Σε αστικές διαδικασίες το προσωπικό των EUFOR δεν υπόκειται σε περιορισμούς της προσωπικής του ελευθερίας ή σε άλλα καταναγκαστικά μέτρα.
   7.   Η ασυλία του προσωπικού των EUFOR από τη δικαιοδοσία της χώρας υποδοχής δεν το απαλλάσσει από τις δικαιοδοσίες των αντίστοιχων αποστελλόντων κρατών.
   8.   Το προσωπικό των EUFOR, όσον αφορά τις υπηρεσίες που παρέχονται για τις EUFOR, εξαιρείται από τις διατάξεις περί κοινωνικής ασφάλισης που ενδέχεται να ισχύουν στη χώρα υποδοχής.
   9.   Το προσωπικό των EUFOR εξαιρείται από οιαδήποτε μορφή φορολόγησης, στη χώρα υποδοχής, του μισθού και των αποζημιώσεων που λαμβάνει από τις EUFOR ή από τα αποστέλλοντα κράτη, καθώς και των τυχόν προερχόμενων από πηγές εκτός της χώρας υποδοχής εσόδων του.
   10.   Το προσωπικό των EUFOR υπόκειται στην καταβολή τελωνειακών δασμών, τελών και άλλων συναφών επιβαρύνσεων για τα είδη που προορίζονται για προσωπική χρήση του, εξαιρουμένων των ειδών που είχε ήδη στην κατοχή του κατά την είσοδο στο έδαφος της χώρας υποδοχής και των ειδών πρώτης ανάγκης. Δεν απαλλάσσεται από την πληρωμή εξόδων αποθήκευσης, μεταφοράς και ανάλογων υπηρεσιών για τα είδη που προορίζονται για προσωπική χρήση του.
   Οι προσωπικές αποσκευές του προσωπικού των EUFOR δεν υπόκεινται σε ελέγχους, εκτός εάν υπάρχουν σοβαρές υπόνοιες ότι περιέχουν είδη τα οποία δεν προορίζονται για προσωπική χρήση από το προσωπικό των EUFOR, ή είδη των οποίων η εισαγωγή ή η εξαγωγή απαγορεύεται από το νόμο ή τα οποία υπόκεινται σε καραντίνα βάσει των κανονισμών της χώρας υποδοχής. Στην περίπτωση αυτή οι έλεγχοι διεξάγονται μόνο παρουσία του ενδιαφερομένου ή εξουσιοδοτημένου εκπροσώπου των EUFOR.
   Άρθρο 7
   Προσωπικό απασχολούμενο σε τοπικό επίπεδο
   Το προσωπικό που απασχολείται σε τοπικό επίπεδο χαίρει μόνο των προνομίων και των ασυλιών που αποφασίζει η χώρα υποδοχής. Εντούτοις, η χώρα υποδοχής ασκεί τη δικαιοδοσία της επί του εν λόγω προσωπικού κατά τρόπον ώστε να μην παρεμβαίνει αδικαιολόγητα στην εκτέλεση της επιχείρησης.
   Άρθρο 8
   Ποινική δικαιοδοσία
   Οι αρμόδιες αρχές αποστέλλοντος κράτους έχουν το δικαίωμα να ασκούν στο έδαφος της χώρας υποδοχής τις εξουσίες ποινικής και πειθαρχικής δικαιοδοσίας που τους παρέχει η νομοθεσία του αποστέλλοντος κράτους επί του συνόλου του προσωπικού των EUFOR που υπόκειται στο σχετικό δίκαιο του αποστέλλοντος κράτους.
   Άρθρο 9
   Στολές και οπλισμός
   1.   Το προσωπικό φέρει στολή με βάση τους κανόνες που θεσπίζει ο διοικητής των δυνάμεων της ΕΕ.
   2.   Το στρατιωτικό προσωπικό των EUFOR δύναται να φέρει όπλα και πυρομαχικά, υπό την προϋπόθεση ότι αυτό επιτρέπεται βάσει των διαταγών που έχει λάβει.
   Άρθρο 10
   Υποστήριξη της χώρας υποδοχής και συμβάσεις
   1.   Η χώρα υποδοχής συμφωνεί, εφόσον της ζητηθεί, να επικουρήσει τις EUFOR στην εξεύρεση κατάλληλων εγκαταστάσεων.
   2.   Η χώρα υποδοχής παρέχει, στα πλαίσια των δυνατοτήτων της και χωρίς επιβάρυνση, εγκαταστάσεις της ιδιοκτησίας της, εφόσον αυτές απαιτούνται για τη διεξαγωγή των διοικητικών και επιχειρησιακών δραστηριοτήτων των EUFOR. Όσον αφορά τις εγκαταστάσεις ιδιοκτησίας νομικών προσώπων ιδιωτικού δικαίου, η χώρα υποδοχής δεσμεύεται να στηρίξει, με έξοδα των EUFOR, τις προσπάθειες με σκοπό να ανευρεθούν και να τεθούν στη διάθεσή τους.
   3.   Στα πλαίσια των μέσων και των δυνατοτήτων της, η χώρα υποδοχής συμβάλλει στην προετοιμασία, την εγκατάσταση, την εκτέλεση και την υποστήριξη της επιχείρησης. Η βοήθεια και η υποστήριξη της επιχείρησης από τη χώρα υποδοχής παρέχεται υπό τους ίδιους όρους που ισχύουν για τη βοήθεια και την υποστήριξη στις ένοπλες δυνάμεις της χώρας υποδοχής.
   4.   Το δίκαιο που διέπει τις συμβάσεις που έχουν συναφθεί από τις EUFOR στη χώρα υποδοχής καθορίζεται από τη σύμβαση.
   5.   Η σύμβαση μπορεί να ορίζει ότι η διαδικασία διευθέτησης διαφορών, περί της οποίας το άρθρο 15 παράγραφοι 3 και 4, ισχύει για διαφορές που προκύπτουν από την εφαρμογή της σύμβασης.
   6.   Η χώρα υποδοχής διευκολύνει την εφαρμογή των συμβάσεων που συνάπτουν οι EUFOR με εμπορικές οντότητες για τους σκοπούς της επιχείρησης.
   Άρθρο 11
   Αλλαγές στις εγκαταστάσεις
   1.   Οι EUFOR εξουσιοδοτούνται να κατασκευάζουν, να μετατρέπουν ή να τροποποιούν τις εγκαταστάσεις ανάλογα με τις επιχειρησιακές τους ανάγκες.
   2.   Η χώρα υποδοχής δεν ζητά αποζημίωση από τις EUFOR για τις εν λόγω κατασκευές, μετατροπές ή τροποποιήσεις.
   Άρθρο 12
   Θάνατοι προσωπικού των EUFOR
   1.   Ο διοικητής δυνάμεων της ΕΕ έχει το δικαίωμα να αναλαμβάνει και να διενεργεί τα προσήκοντα για τον επαναπατρισμό θανόντων μελών του προσωπικού των EUFOR, καθώς και των προσωπικών τους περιουσιακών στοιχείων.
   2.   Δεν διενεργείται νεκροψία επί των θανόντων μελών των EUFOR χωρίς τη συγκατάθεση του οικείου κράτους και την παρουσία εκπροσώπου των EUFOR και/ή του οικείου κράτους.
   3.   Η χώρα υποδοχής και οι EUFOR συνεργάζονται στο μέγιστο βαθμό με σκοπό τον έγκαιρο επαναπατρισμό του θανόντος προσωπικού των EUFOR.
   Άρθρο 13
   Ασφάλεια των EUFOR και στρατιωτική αστυνομία
   1.   Η χώρα υποδοχής λαμβάνει όλα τα απαραίτητα μέτρα προκειμένου να εξασφαλίζεται η ασφάλεια και προστασία των EUFOR και του προσωπικού τους.
   2.   Οι EUFOR έχουν το δικαίωμα να λαμβάνουν τα απαραίτητα μέτρα προκειμένου να εξασφαλίζεται η προστασία των εγκαταστάσεών τους, συμπεριλαμβανομένων όσων χρησιμοποιούνται κατά την εκπαίδευσή τους, κατά κάθε εξωτερικής επίθεσης ή διείσδυσης.
   3.   Ο διοικητής δυνάμεων της ΕΕ δύναται να συστήσει μονάδα στρατιωτικής αστυνομίας για την τήρηση της τάξης στις εγκαταστάσεις των EUFOR.
   4.   Η στρατιωτική αστυνομία δύναται επίσης, σε συνεννόηση και σε συνεργασία με τη στρατιωτική αστυνομία ή την αστυνομία της χώρας υποδοχής, να ενεργεί και έξω από τις εν λόγω εγκαταστάσεις προκειμένου να διασφαλίζει την τήρηση της τάξης και της πειθαρχίας στους κόλπους του προσωπικού των EUFOR.
   Άρθρο 14
   Επικοινωνίες
   1.   Οι EUFOR μπορούν να εγκαθιστούν και να χρησιμοποιούν ραδιοσταθμούς μετάδοσης και λήψης, καθώς και δορυφορικά συστήματα. Συνεννοούνται με τις αρμόδιες αρχές της χώρας υποδοχής σχετικά με τη χρησιμοποίηση των κατάλληλων συχνοτήτων προκειμένου να μην υπάρχουν προβλήματα. Η πρόσβαση στο φάσμα συχνοτήτων παρέχεται άνευ επιβαρύνσεων από τη χώρα υποδοχής.
   2.   Οι EUFOR έχουν το δικαίωμα της άνευ περιορισμών επικοινωνίας μέσω ασυρμάτου (συμπεριλαμβανομένης της δορυφορικής, κινητής και ραδιοτηλεφωνικής τηλεπικοινωνίας), τηλεφώνου, τηλέγραφου, τηλεομοιοτυπικής συσκευής και κάθε άλλου μέσου, καθώς και το δικαίωμα να εγκαταστήσουν τον εξοπλισμό που απαιτείται για τη διατήρηση των επικοινωνιών εντός και μεταξύ των εγκαταστάσεων των EUFOR, συμπεριλαμβανομένης της τοποθέτησης καλωδίων και επίγειων γραμμών για το σκοπό της επιχείρησης.
   3.   Οι EUFOR μπορούν να λαμβάνουν, στις εγκαταστάσεις τους, τα απαιτούμενα μέτρα για να εξασφαλίζουν τη διαβίβαση του ταχυδρομείου που αποστέλλεται από ή απευθύνεται στις EUFOR ή στο προσωπικό τους, σε συνεργασία με τις αρμόδιες αρχές της χώρας υποδοχής, εφόσον το κρίνει απαραίτητο ο διοικητής δυνάμεων της ΕΕ.
   Άρθρο 15
   Αξιώσεις για θάνατο, τραυματισμό, ζημία ή απώλεια
   1.   Οι EUFOR και το προσωπικό των EUFOR δεν θεωρούνται υπεύθυνοι για τυχόν ζημιές ή απώλειες μη στρατιωτικών ή κρατικών περιουσιακών στοιχείων που άπτονται των επιχειρησιακών αναγκών ή προκαλούνται από δραστηριότητες που συνδέονται με ταραχές ή την προστασία των EUFOR.
   2.   Με σκοπό την επίτευξη φιλικού διακανονισμού, οι αξιώσεις για ζημιές ή απώλειες μη στρατιωτικών ή κρατικών περιουσιακών στοιχείων που δεν περιλαμβάνονται στην παράγραφο 1, καθώς και οι αξιώσεις για το θάνατο ή τον τραυματισμό προσώπων και για ζημιές ή απώλειες περιουσιακών στοιχείων των EUFOR, κοινοποιούνται στις EUFOR μέσω των αρμόδιων αρχών της χώρας υποδοχής, όσον αφορά αξιώσεις που εγείρονται από νομικά ή φυσικά πρόσωπα της χώρας υποδοχής, ή στις αρμόδιες αρχές της χώρας υποδοχής, όσον αφορά αξιώσεις των EUFOR.
   3.   Εφόσον δεν μπορεί να υπάρξει φιλικός διακανονισμός, η αξίωση υποβάλλεται σε επιτροπή αποζημιώσεων αποτελούμενη από εκπροσώπους των EUFOR και από ισάριθμους εκπροσώπους της χώρας υποδοχής. Η διευθέτηση των αξιώσεων επιτυγχάνεται με κοινή συμφωνία.
   4.   Εφόσον δεν μπορεί να επιτευχθεί διακανονισμός στο πλαίσιο της επιτροπής αποζημιώσεων, η διαφορά:

               α)

               για αξιώσεις μέχρι και 40 000 ευρώ, διευθετείται με διπλωματικά μέσα μεταξύ της χώρας υποδοχής και των εκπροσώπων των ΕΕ·

               β)

               για αξιώσεις που υπερβαίνουν το ποσό που αναφέρεται στο στοιχείο α), υποβάλλεται σε διαιτητικό δικαστήριο, οι αποφάσεις του οποίου είναι δεσμευτικές.

         5.   Το διαιτητικό δικαστήριο αποτελείται από τρεις διαιτητές, εκ των οποίων ένας ορίζεται από τη χώρα υποδοχής, ένας από τις EUFOR και ο τρίτος από κοινού από τη χώρα υποδοχής και την EUFOR. Εάν ένα από τα μέρη δεν ορίσει διαιτητή εντός δύο μηνών ή εάν δεν μπορεί να υπάρξει συμφωνία μεταξύ της χώρας υποδοχής και των EUFOR όσον αφορά το διορισμό του τρίτου διαιτητή, ο εν λόγω διαιτητής ορίζεται από τον Πρόεδρο του Δικαστηρίου των Ευρωπαϊκών Κοινοτήτων.
   6.   Συνάπτεται διοικητική ρύθμιση μεταξύ των EUFOR και των διοικητικών αρχών της χώρας υποδοχής με σκοπό τον καθορισμό της εντολής της επιτροπής αποζημιώσεων και του δικαστηρίου, της εφαρμοστέας διαδικασίας στο πλαίσιο αυτών των οργάνων και των όρων υποβολής των αξιώσεων.
   Άρθρο 16
   Σύνδεσμος και διαφορές
   1.   Κάθε ζήτημα που προκύπτει από την εφαρμογή της παρούσας συμφωνίας εξετάζεται από εκπροσώπους των EUFOR και των αρμόδιων αρχών της χώρας υποδοχής.
   2.   Εν απουσία πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διπλωματικά μέσα μεταξύ της χώρας υποδοχής και των εκπροσώπων της ΕΕ.
   Άρθρο 17
   Άλλες διατάξεις
   1.   Στις περιπτώσεις που η παρούσα συμφωνία αναφέρεται στα προνόμια, στις ασυλίες και στα δικαιώματα των EUFOR και του προσωπικού τους, η κυβέρνηση της χώρας υποδοχής φέρει την ευθύνη για την εφαρμογή και τη συμμόρφωση προς τις εν λόγω ασυλίες, προνόμια και δικαιώματα από τις αρμόδιες τοπικές αρχές της χώρας υποδοχής.
   2.   Κανένα στοιχείο της παρούσας συμφωνίας δεν προορίζεται ούτε δύναται να ερμηνευθεί ως παρέκκλιση από οιοδήποτε δικαίωμα που ενδέχεται να έχει κράτος μέλος της ΕΕ ή άλλο κράτος το οποίο συμβάλλει στις EUFOR στο πλαίσιο άλλων συμφωνιών.
   Άρθρο 18
   Διατάξεις εφαρμογής
   Για την εφαρμογή της παρούσας συμφωνίας, τα επιχειρησιακά, διοικητικά και τεχνικά θέματα μπορούν να αποτελούν αντικείμενο χωριστών ρυθμίσεων που θα συνάπτονται μεταξύ του διοικητή δυνάμεων της ΕΕ και των διοικητικών αρχών της χώρας υποδοχής.
   Άρθρο 19
   Έναρξη ισχύος και λήξη
   1.   Η παρούσα συμφωνία τίθεται σε ισχύ την ημέρα της υπογραφής της και εξακολουθεί να ισχύει μέχρι την αναχώρηση του τελευταίου στοιχείου των EUFOR και του τελευταίου μέλους τους, σύμφωνα με κοινοποίηση των EUFOR.
   2.   Με την επιφύλαξη της παραγράφου 1, οι διατάξεις του άρθρου 4 παράγραφος 7, του άρθρου 5 παράγραφοι 1 έως 3, 6 και 7, του άρθρου 6 παράγραφοι 1, 3, 4, 6 και 8 έως 10, του άρθρου 10 παράγραφος 2, του άρθρου 11, του άρθρου 13 παράγραφοι 1 και 2 και του άρθρου 15 θεωρούνται εν ισχύι από την ημερομηνία της πρώτης ανάπτυξης προσωπικού των EUFOR, εφόσον η ημερομηνία αυτή προηγείται της ημερομηνίας έναρξης ισχύος της παρούσας συμφωνίας.
   3.   Η παρούσα συμφωνία δύναται να τροποποιηθεί με γραπτή συμφωνία των μερών.
   4.   Η λήξη της παρούσας συμφωνίας δεν θίγει τα δικαιώματα ή τις υποχρεώσεις που προκύπτουν από την εφαρμογή της παρούσας συμφωνίας πριν από τη λήξη της.

      Έγινε στο Μπαγκουί, 16 Απριλίου 2008 σε τέσσερα γνήσια αντίτυπα στη γαλλική γλώσσα.

            Για την Ευρωπαϊκή Ένωση

            Για την Κεντροαφρικανική Δημοκρατία


Avis juridique important

|

31990D0358

90/358/ΕΟΚ: Απόφαση του Ευρωπαϊκού Κοινοβουλίου της 3ης Απριλίου 1990 σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Κέντρου για την Προώθηση της Επαγγελματικής Κατάρτισης όσον αφορά τη χρησιμοποίηση των πιστώσεων του προϋπολογισμού του για το οικονομικό έτος 1988

Επίσημη Εφημερίδα αριθ. L 174 της 07/07/1990 σ. 0057 - 0058

***** ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ  της 3ης Απριλίου 1990  σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Κέντρου για την Προώθηση της Επαγγελματικής Κατάρτισης όσον αφορά τη χρησιμοποίηση των πιστώσεων του προϋπολογισμού του για το οικονομικό έτος 1988  (90/358/ΕΟΚ)  ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  - Έχοντας υπόψη:  - τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,  - την απόδοση λογαριασμών όσον αφορά τα έσοδα και τις δαπάνες του Ευρωπαϊκού Κέντρου για την Προώθηση της Επαγγελματικής Κατάρτισης για το οικονομικό έτος 1988 καθώς και τη σχετική έκθεση του Ελεγκτικού Συνεδρίου σχετικά με τους εν λόγω λογαριασμούς,  - την απόφαση του Συμβουλίου της 12ης Μαρτίου 1990 (έγγρ. C 3-85/90),  - την έκθεση της Επιτροπής Ελέγχου του Προϋπολογισμού (έγγρ. A 3-69/90),  1. Λαμβάνει γνώση των κατωτέρω αριθμητικών στοιχείων όσον αφορά τους λογαριασμούς του Ευρωπαϊκού Κέντρου για την Προώθηση της Επαγγελματικής Κατάρτισης:  Οικονομικό έτος 1988  Έσοδα (σε Ecu)  1. Επιχορήγηση της Επιτροπής των Ευρωπαϊκών Κοινοτήτων 7 116 520,27  2. Τραπεζικοί τόκοι 18 621,06  3 Ωφέλειες λόγω αλλαγής συναλλαγματικών ισοτιμιών 0,00  4. Λοιπά έσοδα 8 764,48  Δαπάνες  1. Τελικές πιστώσεις του προϋπολογισμού 7 318 000,00  2. Αναλήψεις υποχρεώσεων 7 133 118,41  3. Μη χρησιμοποιηθείσες πιστώσεις (1-2) 184 881,59  4. Πληρωμές 5 831 561,54  5. Μεταφορές πιστώσεων από το προηγούμενο έτος 1 221 527,02  6. Πληρωμές από μεταφερθείσες πιστώσεις 1 054 402,86  7. Μεταφερθείσες από το προηγούμενο έτος (5-6) και ακυρωθείσες πιστώσεις 167 124,16  8. Πιστώσεις μεταφερθείσες από το 1988 στο 1989 1 301 556,87  9. Ακυρωθείσες πιστώσεις (1-4-8) 184 881,59  2. Ζητεί να τροποποιηθούν χωρίς καθυστέρηση οι δημοσιονομικές διατάξεις που αφορούν στο κέντρο, όπως απαιτείται από τον αναθεωρημένο Δημοσιονομικό Κανονισμό για τον γενικό προϋπολογισμό των Ευρωπαϊκών Κοινοτήτων.  3. Λαμβάνει υπόψη τη σύσταση που διατύπωσε το Ελεγκτικό Συνέδριο ότι το κέντρο πρέπει να υιοθετήσει ένα σύστημα αναλυτικής λογιστικής κατά ερευνητικό στόχο και ζητεί να αναληφθεί από το κέντρο η δοκιμαστική εφαρμογή μιας τέτοιας λογιστικής μεθόδου για να εξακριβωθεί η αποτελεσματικότητά της.  4. Σημειώνει ότι το Ευρωπαϊκό Κέντρο για την Προώθηση της Επαγγελματικής Κατάρτισης, ανταποκρινόμενο στη σύσταση του Ελεγκτικού Συνεδρίου, έχει ήδη αναθέσει σε ειδικό γραφείο την εκπόνηση έκθεσης για την αναβάθμιση των ηλεκτρονικών υπολογιστικών εγκαταστάσεών του, και ότι η έκθεση επικροτεί τις αποφάσεις που έλαβε το Διοικητικό Συμβούλιο. 5. Χορηγεί στο Διοικητικό Συμβούλιο του Ευρωπαϊκού Κέντρου για την Προώθηση της Επαγγελματικής Κατάρτισης, με βάση την έκθεση του Ελεγκτικού Συνεδρίου απαλλαγή όσον αφορά την απόδοση των λογαριασμών για το οικονομικό έτος 1988.  6. Αναθέτει στον Πρόεδρό του να διαβιβάσει την παρούσα απόφαση στο Διοικητικό Συμβούλιο του Ευρωπαϊκού Κέντρου για τη Προώθηση της Επαγγελματικής Κατάρτισης, στο Συμβούλιο και την Επιτροπή καθώς και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).  Στρασβούργο, 3 Απριλίου 1990  1.2 // Ο Γενικός Γραμματέας   // Ο Πρόεδρος   // Enrico VINCI   // Enrique BARON CRESPO


Avis juridique important

|

32000D0268

2000/268/ΕΚ, Ευρατόμ: Απόφαση του Συμβουλίου, της 30ής Μαρτίου 2000, για το διορισμό ενός μέλους από τη Σουηδία στην Οικονομική και Κοινωνική Επιτροπή

Επίσημη Εφημερίδα αριθ. L 085 της 06/04/2000 σ. 0024 - 0024

Απόφαση του Συμβουλίουτης 30ής Μαρτίου 2000για το διορισμό ενός μέλους από τη Σουηδία στην Οικονομική και Κοινωνική Επιτροπή(2000/268/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),Εκτιμώντας ότι μετά την παραίτηση της κας Anita Harriman, η οποία γνωστοποιήθηκε στο Συμβούλιο στις 12 Μαρτίου 1999, έχει κενωθεί μια θέση μέλους στην προαναφερόμενη επιτροπή,Έχοντας υπόψη τις υποψηφιότητες που πρότεινε η σουηδική κυβέρνηση,Έχοντας λάβει τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνοΗ κα Inger Persson διορίζεται μέλος της Οικονομικής και Κοινωνικής Επιτροπής, σε αντικατάσταση της κας Anita Harriman και για το διάστημα της θητείας της που υπολείπεται, δηλαδή έως τις 20 Σεπτεμβρίου 2002.Βρυξέλλες, 30 Μαρτίου 2000.Για το ΣυμβούλιοΟ ΠρόεδροςJ. Sócrates(1) ΕΕ L 257 της 19.9.1998, σ. 37.


Avis juridique important

|

31994D0518(01)

ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Μαΐου 1994 σχετικά με το διορισμό ενός τακτικού μέλους της συμβουλευτικής επιτροπής για την εκπαίδευση, στον τομέα της αρχιτεκτονικής

Επίσημη Εφημερίδα αριθ. C 135 της 18/05/1994 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Μαΐου 1994 σχετικά με το διορισμό ενός τακτικού μέλους της συμβουλευτικής επιτροπής για την εκπαίδευση, στον τομέα της αρχιτεκτονικής (94/C 135/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την απόφαση 85/385/ΕΟΚ του Συμβουλίου της 10ης Ιουνίου 1985 για τη σύσταση συμβουλευτικής επιτροπής για την εκπαίδευση στον τομέα της αρχιτεκτονικής (1), και ιδίως τα άρθρα 3 και 4,Εκτιμώντας:ότι με την απόφαση της 9ης Νοεμβρίου 1992 (2) το Συμβούλιο διόρισε ως τακτικό μέλος για την περίοδο που λήγει στις 19 Ιουνίου 1994 τον κ. Jan SΨNDERGAARD 7ότι η δανική κυβέρνηση υπέδειξε την κα Bente BEEDHOLM σε αντικατάσταση του κ. Jan SΨNDERGAARD,ΑΠΟΦΑΣΙΖΕΙ:Άρθρο μόνο Η κα Bente BEEDHOLM διορίζεται τακτικό μέλος της συμβουλευτικής επιτροπής για την εκπαίδευση στον τομέα της αρχιτεκτονικής, σε αντικατάσταση του κ. Jan SΨNDERGAARD και για το υπόλοιπο της θητείας του, ήτοι μέχρι τις 19 Ιουνίου 1994.Βρυξέλλες, 6 Μαΐου 1994.Για το ΣυμβούλιοΟ ΠρόεδροςΘ. ΠΑΓΚΑΛΟΣ(1) ΕΕ αριθ. L 223 της 21. 8. 1985, σ. 26.(2) ΕΕ αριθ. C 300 της 17. 11. 1992, σ. 2.


title: 2009/121/ΕΚ: Απόφαση του Συμβουλίου, της 18ης Δεκεμβρίου 2008 , με την οποία απορρίπτεται η πρόταση της Επιτροπής για κανονισμό του Συμβουλίου σχετικά με την εφαρμογή του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου όσον αφορά τη χρήση αντιμικροβιακών ουσιών για την επιφανειακή απολύμανση των σφαγίων πουλερικών (Κείμενο που παρουσιάζει ενδιαφέρον για τον ΕΟΧ)

text:
               13.2.2009

               EL

               Επίσημη Εφημερίδα της Ευρωπαϊκής Ένωσης

               L 42/13

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Δεκεμβρίου 2008
   με την οποία απορρίπτεται η πρόταση της Επιτροπής για κανονισμό του Συμβουλίου σχετικά με την εφαρμογή του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου όσον αφορά τη χρήση αντιμικροβιακών ουσιών για την επιφανειακή απολύμανση των σφαγίων πουλερικών
   (Κείμενο που παρουσιάζει ενδιαφέρον για τον ΕΟΧ)
   (2009/121/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ειδικότερα το άρθρο 202,
   τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ειδικότερα το άρθρο 3 παράγραφος 2,
   την πρόταση της Επιτροπής για κανονισμό του Συμβουλίου σχετικά με την εφαρμογή του κανονισμού (ΕΚ) αριθ. 853/2004 όσον αφορά τη χρήση αντιμικροβιακών ουσιών για την επιφανειακή απολύμανση των σφαγίων πουλερικών,
   την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (2), και ειδικότερα το άρθρο 5,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 853/2004 θεσπίζει για τους υπεύθυνους επιχειρήσεων τροφίμων ειδικούς κανόνες υγιεινής όσον αφορά τα τρόφιμα ζωικής προέλευσης. Ορίζει ότι οι υπεύθυνοι επιχειρήσεων τροφίμων δεν χρησιμοποιούν άλλες ουσίες πλην του νερού για την εξάλειψη επιφανειακής μόλυνσης από προϊόντα ζωικής προέλευσης, εκτός εάν η χρήση της συγκεκριμένης ουσίας έχει εγκριθεί σύμφωνα με τις διατάξεις του εν λόγω κανονισμού.

               (2)

               Κατά την εφαρμογή των κοινοτικών πολιτικών θα πρέπει να εξασφαλίζεται υψηλό επίπεδο προστασίας της ανθρώπινης υγείας. Οι θεσπιζόμενοι από την Κοινότητα κανόνες που διέπουν τα των τροφίμων και των ζωοτροφών πρέπει να βασίζονται στην προσήκουσα αξιολόγηση των δυνητικών κινδύνων για την υγεία ανθρώπων και ζώων, πρέπει δε επίσης, λαμβάνοντας υπόψη τα υπάρχοντα επιστημονικά στοιχεία, να διατηρούν ή —αν δικαιολογείται από επιστημονική άποψη— να αυξάνουν το επίπεδο προστασίας της υγείας ανθρώπων και ζώων που παρέχεται εντός της Κοινότητας. Οι υψηλές υγειονομικές προδιαγραφές σε ολόκληρη την αλυσίδα παραγωγής και η αποφυγή ή η απαγόρευση της χρησιμοποίησης ουσιών που μπορούν ενδεχομένως να συγκαλύπτουν κακές υγειονομικές πρακτικές συνιστούν βασική προτεραιότητα της Κοινότητας.

               (3)

               Επιπλέον, κατά την εφαρμογή των κοινοτικών πολιτικών θα πρέπει να επιδιώκεται υψηλό επίπεδο περιβαλλοντικής προστασίας τόσο με καθαυτό ενέργειες περιβαλλοντικής πολιτικής όσο και με την ενσωμάτωση των προδιαγραφών περιβαλλοντικής πολιτικής στον ορισμό και την εφαρμογή των κοινοτικών πολιτικών και δραστηριοτήτων.

               (4)

               Η πρόταση της Επιτροπής επισημαίνει ότι διάφορες αντιμικροβιακές ουσίες, όπως το διοξείδιο του χλωρίου, το οξινισμένο χλωριώδες νάτριο, το ουδέτερο φωσφορικό νάτριο ή τα υπεροξυοξέα, που χρησιμοποιούνται για την επιφανειακή απολύμανση των σφαγίων πουλερικών ενδέχεται να γεννούν κίνδυνο για το υδάτινο περιβάλλον, την υγεία του προσωπικού που εργάζεται σε συστήματα καθαρισμού λυμάτων και στη λειτουργία και απόδοση των αποχετευτικών συστημάτων και/ή των εγκαταστάσεων επεξεργασίας λυμάτων. Η χρησιμοποίηση αντιμικροβιακών ουσιών που περιέχουν χλώριο μπορεί εξάλλου να οδηγήσει στο σχηματισμό οργανοχλωριούχων ενώσεων, αρκετές εκ των οποίων είναι δυσαποδόμητες, βιοσυσσωρεύσιμες ή καρκινογόνες. Και οι φωσφορούχες ενώσεις επίσης συνιστούν πηγή ευτροφισμού των ευρωπαϊκών περιφερειακών θαλασσών, με συνακόλουθο μαζικό πολλαπλασιασμό φυκιών και άλλες ανεπιθύμητες διαταραχές του υδάτινου περιβάλλοντος.

               (5)

               Η Επιστημονική Επιτροπή για τα Κτηνιατρικά Μέτρα σε σχέση με τη Δημόσια Υγεία («SCVPH») εξέδωσε στις 30 Οκτωβρίου 1998 έκθεση με θέμα τα πλεονεκτήματα και τους περιορισμούς της αντιμικροβιακής επεξεργασίας των σφαγίων πουλερικών και συνέστησε να αξιολογείται πλήρως προτού εγκριθεί η χρήση οποιωνδήποτε απολυμαντικών ενώσεων ή τεχνικών.

               (6)

               Η Ευρωπαϊκή Αρχή για την Ασφάλεια των Τροφίμων (EFSA) εξέδωσε στις 14 - 15 Δεκεμβρίου 2005 επιστημονική γνωμάτευση με θέμα την αξιολόγηση της αποτελεσματικότητας της χρησιμοποίησης υπεροξυοξέων ως αντιμικροβιακών ουσιών στα σφάγια πουλερικών. Το συμπέρασμά της ήταν ότι δύσκολα αξιολογείται η αποτελεσματικότητα των υπεροξυοξέων διότι τα υποβαλλόμενα πρωτόκολλα δεν περιγράφονται πάντοτε με σαφήνεια και διότι, ακόμα και αν συνέβαινε αυτό, δεν επαρκούν για να αποδειχθεί η αποτελεσματικότητα των υπεροξυοξέων σε συνθήκες εμπορίας.

               (7)

               Η EFSA εξέδωσε στις 6 Μαρτίου του 2008 επιστημονική γνωμάτευση με θέμα την αξιολόγηση των πιθανών επιπτώσεων του διοξειδίου του χλωρίου, του οξινισμένου χλωριώδους νατρίου, του ουδέτερου φωσφορικού νατρίου και των υπεροξυοξέων στην εμφάνιση αντοχής σε αντιμικροβιακές ουσίες. Τα σχετικά ευρήματα οδήγησαν την Αρχή να απευθύνει προτροπή για περισσότερη διερεύνηση της πιθανότητας να εμφανιστεί μειωμένη ευπάθεια σε αυτούς τους τύπους ουσιών καθώς της πιθανότητας αντοχής τους σε θεραπευτικά αντιβιοτικά και σε άλλους αντιμικροβιακούς παράγοντες.

               (8)

               Η Επιστημονική Επιτροπή για την υγεία και τους περιβαλλοντικούς κινδύνους (SCHER) και η Επιστημονική Επιτροπή για τους ανακύπτοντες και τους νεοεντοπιζόμενους κινδύνους για την υγεία (SCENIHR) εξέδωσαν στις 18 Μαρτίου του 2008 και στις 2 Απριλίου του 2008 κοινή επιστημονική γνωμάτευση για την περιβαλλοντική επίπτωση των τεσσάρων ουσιών που χρησιμοποιούνται για την επιφανειακή απολύμανση σφαγίων πουλερικών και την επίδρασή τους στην αντοχή στις αντιμικροβιακές ουσίες. Οι εν λόγω επιτροπές επεσήμαναν ότι «προς το παρόν οι γνώσεις για τις ενδεχόμενες αρνητικές συνέπειες της χρήσης διαφόρων βιοκτόνων δεν επαρκούν» και κατέληξαν στο συμπέρασμα ότι δεν υπάρχουν αρκετά στοιχεία για την παραγωγή συνολικών ποσοτικών αξιολογήσεων. Υφίστανται περιβαλλοντικής υφής ανησυχίες ως προς την πιθανότητα εξάπλωσης ή επιλογής ανθεκτικότερων στελεχών και σε σχέση με την πιθανότητα υπολειμμάτων στα σφάγια πουλερικών.

               (9)

               Λαμβανομένων υπόψη των διαθέσιμων επιστημονικών στοιχείων, δεν μπορεί να αποκλειστεί το ενδεχόμενο να οδηγεί η έγκριση αυτών των ουσιών σε μεγαλύτερη αντοχή των ανθρώπινων παθογόνων στις αντιμικροβιακές ουσίες.

               (10)

               Η εμφάνιση αντοχής στις αντιμικροβιακές ουσίες αποτελεί επίσης σοβαρή και μόνιμη ανησυχία των διεθνών οργανισμών που ασχολούνται με την ιατρική του ανθρώπου. Η Επιτροπή έχει λάβει διάφορες σημαντικές νομοθετικές πρωτοβουλίες με σκοπό τη μείωση της αντιμικροβιακής αντοχής που σχετίζεται με ζωοτροφές, κτηνιατρικές αγωγές ζώων και τρόφιμα.

               (11)

               Παρομοίως το Συμβούλιο εξέδωσε, κατά τις συνόδους του στις 9 και 10 Ιουνίου του 2008, συμπεράσματα του Συμβουλίου για την αντοχή στους αντιμικροβιακούς παράγοντες, τονίζοντας ότι η αντοχή σε αντιμικροβιακές ουσίες εξακολουθεί να αποτελεί εντεινόμενο ευρωπαϊκό και παγκόσμιο πρόβλημα υγείας.

               (12)

               Το Ευρωπαϊκό Κοινοβούλιο, στο ψήφισμά του της 19ης Ιουνίου του 2008, εξέφρασε τη διαφωνία του με την πρόταση της Επιτροπής για τους προαναφερόμενους λόγους και κάλεσε το Συμβούλιο να την απορρίψει.

               (13)

               Η έλλειψη επιστημονικών στοιχείων όσον αφορά τους κινδύνους που σχετίζονται με τη χρησιμοποίηση των ουσιών αυτών οδηγεί σε εφαρμογή της αρχής της προφύλαξης κατά τα προβλεπόμενα στο άρθρο 7 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου του 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (3). Σύμφωνα με αυτή την αρχή, στις ειδικές περιπτώσεις κατά τις οποίες, ύστερα από αξιολόγηση των διαθέσιμων πληροφοριών, εντοπίζεται πιθανότητα βλαβερών επιπτώσεων στην υγεία και το περιβάλλον αλλά εξακολουθεί να υπάρχει επιστημονική αβεβαιότητα, μπορούν να ληφθούν τα προσωρινά μέτρα διαχείρισης του κινδύνου που είναι αναγκαία για την εξασφάλιση του υψηλού επιπέδου προστασίας της υγείας και του περιβάλλοντος που έχει επιλεγεί στην Κοινότητα, μέχρι να υπάρξουν περαιτέρω επιστημονικές πληροφορίες για μια πιο εμπεριστατωμένη αξιολόγηση του κινδύνου.

               (14)

               Θα πρέπει συνεπώς να ενθαρρυνθεί η συλλογή στοιχείων από τους υπεύθυνους επιχειρήσεων τροφίμων, ούτως ώστε να μπορούν να αξιολογηθούν πλήρως η αποτελεσματικότητα των ουσιών αυτών αλλά και η ανάπτυξη αντοχών στις αντιμικροβιακές ουσίες, καθώς και οι ενδεχόμενες περιβαλλοντικές επιπτώσεις. Για τον σκοπό αυτόν, η Ευρωπαϊκή Αρχή για την Ασφάλεια των Τροφίμων δημοσίευσε κοινό έγγραφο κατευθυντηρίων γραμμών των ομάδων AFC/BIOHAZ (4) με αντικείμενο την υποβολή στοιχείων για την αξιολόγηση της ακινδυνότητας και της αποτελεσματικότητας των ουσιών για την επιφανειακή απολύμανση τροφίμων ζωικής προέλευσης. Εν αναμονή της συλλογής και αξιολόγησης των στοιχείων αυτών και της έκδοσης του σχετικού πορίσματος, το Συμβούλιο κρίνει απαραίτητο να απορριφθεί εν τω μεταξύ η πρόταση της Επιτροπής,

         ΑΠΟΦΑΣΙΖΕΙ:
   Άρθρο 1
   Η πρόταση της Επιτροπής για κανονισμό του Συμβουλίου σχετικά με την εφαρμογή του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου όσον αφορά τη χρήση αντιμικροβιακών ουσιών για την επιφανειακή απολύμανση των σφαγίων πουλερικών απορρίπτεται.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Δεκεμβρίου 2008.

            Για το Συμβούλιο

            Ο Πρόεδρος

         M. BARNIER

      (1)  ΕΕ L 139 της 30.4.2004, σ. 55.

      (2)  ΕΕ L 184 της 17.7.1999, σ. 23.

      (3)  ΕΕ L 31 της 1.2.2002, σ. 1.

      (4)  The EFSA Journal (2006), αριθ. 3888, σ. 1.


title: 2010/557/ΕΕ: Απόφαση του Ευρωπαϊκού Κοινοβουλίου, της 5ης Μαΐου 2010 , σχετικά με το κλείσιμο των λογαριασμών της Ευρωπαϊκής Αστυνομικής Ακαδημίας για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/240

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με το κλείσιμο των λογαριασμών της Ευρωπαϊκής Αστυνομικής Ακαδημίας για το οικονομικό έτος 2008
   (2010/557/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους τελικούς λογαριασμούς της Ευρωπαϊκής Αστυνομικής Ακαδημίας για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2008, συνοδευόμενη από τις απαντήσεις της Ακαδημίας (1),
   έχοντας υπόψη την από 16 Φεβρουαρίου 2010 σύσταση του Συμβουλίου (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη την απόφαση 2005/681/ΔΕΥ του Συμβουλίου, της 20ής Σεπτεμβρίου 2005, για την ίδρυση της Ευρωπαϊκής Αστυνομικής Ακαδημίας (CEPOL) (3), και ιδίως το άρθρο 16,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A7-0075/2010),

               1.

               αναβάλλει για προσεχή συνεδρίαση το κλείσιμο των λογαριασμών της Ευρωπαϊκής Αστυνομικής Ακαδημίας για το οικονομικό έτος 2008·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή της Ευρωπαϊκής Αστυνομικής Ακαδημίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 124.

      (2)  ΕΕ L 248 της 16.9.2002, σ. 1.

      (3)  ΕΕ L 256 της 1.10.2005, σ. 63.

      (4)  ΕΕ L 357 της 31.12.2002, σ. 72.


Avis juridique important

|

31988D0382

88/382/ΕΟΚ: Απόφαση του Συμβουλίου της 24ης Ιουνίου 1988 σχετικά με τη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση, όσον αφορά τον υδράργυρο που προέρχεται από τομείς άλλους εκτός από την ηλεκτρόλυση χλωριούχων αλάτων αλκαλίων

Επίσημη Εφημερίδα αριθ. L 183 της 14/07/1988 σ. 0030 - 0033 Φινλανδική ειδική έκδοση: Κεφάλαιο 11 τόμος 14 σ. 0094  Σουηδική ειδική έκδοση: Κεφάλαιο 11 τόμος 14 σ. 0094

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Ιουνίου 1988  σχετικά με τη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση, όσον αφορά τον υδράργυρο που προέρχεται από τομείς άλλους εκτός από την ηλεκτρόλυση χλωριούχων αλάτων αλκαλίων  (88/382/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Σ,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι με την απόφαση 77/586/ΕΟΚ (3), η Κοινότητα συνήψε τη σύμβαση για την προστασία του Ρήνου από τη χημική ρύπανση, καλουμένη στο εξής «χημική σύμβαση», και το πρόσθετο σύμφωνο της συμφωνίας που υπογράφηκε στη Βέρνη στις 29 Απριλίου 1963 και αφορά τη Διεθνή Επιτροπή για την Προστασία του Ρήνου από τη Ρύπανση, καλούμενη στο εξής «Διεθνής Επιτροπή»·  ότι σύμφωνα με το άρθρο 5 της χημικής σύμβασης, η Διεθνής Επιτροπή προτείνει οριακές τιμές για τις απορρίψεις ορισμένων ουσιών στα επιφανειακά ύδατα της λεκάνης του Ρήνου, μέσω τροποποιήσεων του παραρτήματος IV της χημικής σύμβασης· ότι, σύμφωνα με το άρθρο 14 της χημικής σύμβασης, είναι αναγκαία η ομόφωνη έγκριση εκ μέρους των συμβαλλόμενων μερών στη χημική σύμβαση προκειμένου να αρχίσουν να ισχύουν οι εν λόγω τροποποιήσεις·  ότι η Διεθνής Επιτροπή επεξεργάστηκε οριακές τιμές για τον υδράργυρο που προέρχεται από τομείς άλλους εκτός από την ηλεκτρόλυση χλωριούχων αλάτων αλκαλίων, υπό τη μορφή πρότασης για τη συμπλήρωση του παραρτήματος IV της χημικής σύμβασης·  ότι η οδηγία 84/156/ΕΟΚ (4) καθορίζει τις οριακές τιμές για τις απορρίψεις υδραργύρου που προέρχονται από τομείς άλλους εκτός από την ηλεκτρόλυση χλωριούχων αλάτων αλκαλίων στο υδάτινο περιβάλλον της Κοινότητας· ότι οι εν λόγω οριακές τιμές ταυτίζονται με αυτές που καθορίζονται στην πρόταση της Διεθνούς Επιτροπής·  ότι το άρθρο 4 της οδηγίας 84/156/ΕΟΚ επιβάλλει στα κράτη μέλη να καταρτίσουν ειδικά προγράμματα για τη μείωση των απορρίψεων υδραργύρου που πραγματοποιούνται από πολλαπλές πηγές που δεν είναι βιομηχανικές εγκαταστάσεις· ότι τέτοιες διατάξεις δεν περιλαμβάνονται στην πρόταση της Διεθνούς Επιτροπής·  ότι πρέπει η Κοινότητα, ως συμβαλλόμενο μέρος στη χημική σύμβαση, να εγκρίνει την εν λόγω πρόταση,  ΑΠΟΦΑΣΙΖΕΙ:  Άρθρο 1  Η πρόταση της Διεθνούς Επιτροπής για την Προστασία του Ρήνου από τη Ρύπανση για τη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση, όσον αφορά τον υδράργυρο που προέρχεται από τομείς άλλους εκτός από την ηλεκτρόλυση χλωριούχων αλάτων αλκαλίων, εγκρίνεται εξ ονόματος της Ευρωπαϊκής Οικονομικής Κοινότητας.  Το κείμενο της πρότασης επισυνάπτεται στην παρούσα απόφαση.  Άρθρο 2  Η παρούσα απόφαση εφαρμόζεται με την επιφύλαξη των ειδικών διατάξεων που προβλέπονται σε άλλες κοινοτικές ρυθμίσεις και, ιδίως, στο άρθρο 4 της οδηγίας 84/156/ΕΟΚ.  Άρθρο 3  Ο Πρόεδρος του Συμβουλίου κοινοποιεί στην κυβέρνηση της Ελβετικής Συνομοσπονδίας την έγκριση της πρότασης που αναφέρεται στο άρθρο 1, σύμφωνα με τις διαδικασίες που ορίζει η χημική σύμβαση.  Λουξεμβούργο, 24 Ιουνίου 1988.  Για το Συμβούλιο  Ο Πρόεδρος  M. BANGEMANN  (1) Γνώμη που διατυπώθηκε στις 15 Ιουνίου 1988 (δεν έχει ακόμη δημοσιευθεί στην Επίσημη Εφημερίδα).  (2) ΕΕ αριθ. C 105 της 21. 4. 1987, σ. 17.  (3) ΕΕ αριθ. L 240 της 19. 9. 1977, σ. 35.  (4) ΕΕ αριθ. L 74 της 17. 3. 1984, σ. 49.   Πρόταση της Διεθνούς Επιτροπής για την Προστασία του Ρήνου από τη Ρύπανση για τη συμπλήρωση του παραρτήματος IV της σύμβασης για την προστασία του Ρήνου από τη χημική ρύπανση, που υπεγράφη στη Βόννη στις 3 Δεκεμβρίου 1976  Η ΔΙΕΘΝΗΣ ΕΠΙΤΡΟΠΗ ΓΙΑ ΤΗΝ ΠΡΟΣΤΑΣΙΑ ΤΟΥ ΡΗΝΟΥ ΑΠΟ ΤΗ ΡΥΠΑΝΣΗ,  αναφερόμενη στη σύμβαση για την προστασία του Ρήνου από τη χημική ρύπανση, που υπεγράφη στη Βόννη στις 3 Δεκεμβρίου 1976,  εκτιμώντας ιδίως τα άρθρα 3, 4, 5 και 14 της εν λόγω σύμβασης,  και την πρόταση που υπέβαλε στις 28 Ιουνίου 1979 στο Μπάντεν της Ελβετίας για τη συμπλήρωση του παραρτήματος IV της εν λόγω σύμβασης με οριακές τιμές για τις απορρίψεις υδραργύρου που προέρχονται από εγκαταστάσεις ηλεκτρόλυσης των χλωριούχων αλάτων αλκαλίων,  ΠΡΟΤΕΙΝΕΙ ΣΤΑ ΣΥΜΒΑΛΛΟΜΕΝΑ ΜΕΡΗ ΣΤΗ ΣΥΜΒΑΣΗ  τη συμπλήρωση, όσον αφορά τον υδράργυρο, του παραρτήματος IV της σύμβασης της 3ης Δεκεμβρίου 1976, κατά τον ακόλουθο τρόπο:  1.2.3.4.5.6 //  //  //  //  //  //  // Ουσία ή  ομάδα ουσιών   // Προέλευση   // Οριακή τιμή  εκφραζόμενη σε  μέγιστη συγκέντρωση  ουσίας   // Οριακή τιμή  εκφραζόμενη σε  μέγιστη ποσότητα ουσίας   // Όριο της  προθεσμίας  για τις υπάρχουσες  απορρίψεις   // Παρατηρή-  σεις   //  //  //  //  //  //  // 1   // 2   // 3   // 4   // 5   // 6  //  //  //  //  //  //  //  //  //  //  //  //  // Υδράργυρος  // 1. Χημικές βιομηχανίες που χρησιμοποιούν καταλύτες υδραργύρου   //   //   //   // (1), (2), (3), (4)   //  // 1.1. για την παραγωγή βινυλοχλωριδίου   // 0,05 mg υδραργύρου ανά λίτρο λυμάτων   // 0,1 g υδραργύρου ανά τόνο δυναμικού παραγωγής βινυλοχλωριδίου   // 1η Ιουλίου 1989   //  //   //   // Για τις ήδη διενεργούμενες απορρίψεις ισχύει η προσωρινή οριακή τιμή 0,1 mg υδραργύρου ανά λίτρο λυμάτων  // Για τις ήδη διενεργούμενες απορρίψεις ισχύει η προσωρινή οριακή τιμή των 0,2 g υδραργύρου ανά τόνο δυναμικού παραγωγής βινυχλωριδίου   // 1η Ιουλίου 1986   //   //   // 1.2. για την παραγωγή άλλων προϊόντων   // 0,05 mg υδραργύρου ανά λίτρο λυμάτων   // 5 g υδραργύρου ανά kg επεξεργασμένου υδραργύρου  // 1η Ιουλίου 1989   // (1), (2), (3), (4)   //   //   // Για τις ήδη διενεργούμενες απορρίψεις ισχύει η προσωρινή οριακή τιμή του 0,1 mg υδραργύρου ανά λίτρο λυμάτων   // Για τις ήδη διενεργούμενες απορρίψεις ισχύει η προσωρινή οριακή τιμή των 10 g υδραργύρου ανά kg εισροών υδραργύρου στην παραγωγή   // 1η Ιουλίου 1986   //   //   //    //   //   //   //   //   // 2. Παρασκευή καταλυτών υδραργύρου που χρησιμοποιούνται για την παραγωγή βινυλοχλωριδίου   // 0,05 mg υδραργύρου ανά λίτρο λυμάτων  Για τις ήδη διενεργούμενες απορρίψεις ισχύει η προσωρινή οριακή τιμή του 0,1 mg υδραργύρου ανά λίτρο λυμάτων   // 0,7 g υδραργύρου ανά kg εισροών υδραργύρου στην παραγωγή  Για τις ήδη διενεργούμενες απορρίψεις ισχύει η προσωρινή τιμή του 1,4 g υδραργύρου ανά kg εισροών υδραργύρου στην παραγωγή  // 1η Ιουλίου 1989  1η Ιουλίου 1986   //   //    //   //   //   //   //  //  //  //  //  //  //  // Ουσία ή  ομάδα ουσιών   // Προέλευση   // Οριακή τιμή  εκφραζόμενη σε  μέγιστη συγκέντρωση  ουσίας   // Οριακή τιμή  εκφραζόμενη σε  μέγιστη ποσότητα ουσίας   // Όριο της  προθεσμίας  για τις υπάρχουσες  απορρίψεις   // Παρατηρή-  σεις   //  //  //  //  //  //  // 1   // 2   // 3   // 4   // 5   // 6   //  //  //  //  //  //  //  // Υδράργυρος  (συνέχεια)   // 3. Παρασκευή οργανικών και μη οργανικών ενώσεων του υδραργύρου (εκτός των προϊόντων που αναφέρονται στο σημείο 2)   // 0,05 mg υδραργύρου ανά λίτρο λυμάτων  Για τις ήδη διενεργούμενες απορρίψεις ισχύει η προσωρινή οριακή τιμή του 0,1 mg υδραργύρου ανά λίτρο λυμάτων   // 0,05 g υδραργύρου ανά kg εισροών υδραργύρου στην παραγωγή  Για τις ήδη διενεργούμενες απορρίψεις ισχύει η προσωρινή οριακή τιμή του 0,1 g υδραργύρου ανά kg εισροών υδραργύρου στην παραγωγή   // 1η Ιουλίου 1989  1η Ιουλίου 1986   //   //   //    //   //   //   //   //  // 4. Παρασκευή πρωτογενών συστοιχιών που περιέχουν υδράργυρο  // 0,05 mg υδραργύρου ανά λίτρο λυμάτων   // 0,03 g υδραργύρου ανά kg επεξεργασμένου υδραργύρου   // 1η Ιουλίου 1989   // (1), (2), (3), (4)   //   //   // Για τις ήδη διενεργούμενες απορρίψεις ισχύει η προσωρινή οριακή τιμή του 0,1 mg υδραργύρου ανά λίτρο λυμάτων   // Για τις ήδη διενεργούμενες απορρίψεις ισχύει η προσωρινή οριακή τιμή των 0,05 g υδραργύρου ανά kg εισροών υδραργύρου στην παραγωγή   // 1η Ιουλίου 1986   //  //   //    //   //   //   //   //   // 5. Βιομηχανία των μη σιδηρούχων μετάλλων   //   //   //   // (1), (2), (3), (4), (5)   //   // 5.1. εγκαταστάσεις ανάκτησης του υδραργύρου   // 0,05 mg υδραργύρου ανά λίτρο λυμάτων   //   // 1η Ιουλίου 1989   //  //   //   // Για τις ήδη διενεργούμενες απορρίψεις ισχύει η προσωρινή οριακή τιμή του 0,1 mg υδραργύρου ανά λίτρο λυμάτων  //   // 1η Ιουλίου 1986   //   //   // 5.2. εξόρυξη και διύλιση μη σιδηρούχων μετάλλων   // 0,05 mg υδραργύρου ανά λίτρο λυμάτων   //   // 1η Ιουλίου 1989   //   //   //   // Για τις ήδη διενεργούμενες απορρίψεις ισχύει η προσωρινή οριακή τιμή του 0,1 mg υδραργύρου ανά λίτρο λυμάτων   //   // 1η Ιουλίου 1986   //   //   //    //   //   //   //   //   // 6. Εγκαταστάσεις επεξεργασίας τοξικών αποβλήτων που περιέχουν υδράργυρο   // 0,05 mg υδραργύρου ανά λίτρο λυμάτων   //  // 1η Ιουλίου 1989   // (1), (2), (3), (4)   //   //   // Για τις ήδη διενεργούμενες απορρίψεις ισχύει η προσωρινή οριακή τιμή του 0,1 mg υδραργύρου ανά λίτρο λυμάτων   //   // 1η Ιουλίου 1986   //   //    //   //   //   //   //  (1) Οι οριακές τιμές που αναφέρονται στον πίνακα αντιστοιχούν σε μια μέση μηνιαία συγκέντρωση ή σε μια μέγιστη μηνιαία επιβάρυνση.  Οι ποσότητες απορριπτόμενου υδραργύρου εκφράζονται στην ποσότητα εισροών υδραργύρου στη βιομηχανική μονάδα κατά την ίδια περίοδο, ή βάσει του εγκατεστημένου δυναμικού παραγωγής βινυχλωριδίου.  (2) Οι οριακές τιμές που εκφράζονται σε συγκέντρωση και που κατ' αρχήν δεν πρέπει να ξεπεραστούν περιλαμβάνονται στον προκειμένο πίνακα για τους βιομηχανικούς κλάδους 1 έως 4. Σε όλες τις περιπτώσεις, οι οριακές τιμές που εκφράζονται σε μέγιστες συγκεντρώσεις δεν μπορούν να υπερβαίνουν τις οριακές τιμές που εκφράζονται σε μέγιστες ποσότητες διαιρούμενες δια των αναγκών σε νερό ανά kg εισροών υδραργύρου στην παραγωγή ή ανά τόνο εγκατεστημένου δυναμικού παραγωγής βινυχλωριδίου.  Ωστόσο, δεδομένου ότι η συγκέντρωση υδραργύρου στα λύματα εξαρτάται από το συγκεκριμένο όγκο του νερού, ο οποίος κυμαίνεται ανάλογα με τη χρησιμοποιούμενη μέθοδο και ανάλογα με τις εκάστοτε εγκαταστάσεις, οι οριακές τιμές, εκφραζόμενες σε απορριπτόμενη ποσότητα υδραργύρου σε σχέση με την εισρέουσα ποσότητα υδραργύρου ή με το εγκατεστημένο δυναμικό παραγωγής βινυλοχλωριδίου, και οι οποίες περιλαμβάνονται στον προκειμένο πίνακα, πρέπει να τηρούνται σε όλες τις περιπτώσεις.  (3) Οι οριακές τιμές που περιλαμβάνονται στον ανωτέρω πίνακα αναφέρονται στον προσδιορισμό του υδραργύρου που περιέχεται σε μη διηθηθέν δείγμα. Αφορούν τον ολικό υδράργυρο του συνόλου των λυμάτων που προκαλούνται από δραστηριότητες παραγωγής και προέρχονται από τις εγκαταστάσεις παραγωγής.  Εάν τα λύματα που περιέχουν υδράργυρο αποτελούν αντικείμενο επεξεργασίας σε εγκαταστάσεις εξάλειψης του υδραργύρου, που βρίσκονται σε άλλο σημείο απ' ό,τι η μονάδα παραγωγής, οι κυβερνήσεις μπορούν να επιτρέψουν την εφαρμογή των οριακών τιμών στο σημείο εξόδου των λυμάτων από τις εν λόγω εγκαταστάσεις.  (4) Οι οριακές τιμές των ημερήσιων μέσων όρων ισούνται με το διπλάσιο των οριακών τιμών των αντίστοιχων μηνιαίων μέσων όρων που αναφέρονται στον πίνακα.  (5) Ανάλογα με την εμπειρία που θα αποκτηθεί από την εφαρμογή των διατάξεων αυτών, η Διεθνής Επιτροπή υποβάλλει στα συμβαλλόμενα μέρη προτάσεις για τη βιομηχανία μη σιδηρούχων μετάλλων, με σκοπό τον καθορισμό αυστηρότερων οριακών τιμών και με προοπτική ισχύος τους μετά από δέκα έτη από την έγκριση των εν λόγω διατάξεων.  Σε περίπτωση που θα χρειαστεί, θα προταθούν σε ανώτερο στάδιο από τη Διεθνή Επιτροπή οριακές τιμές για άλλους βιομηχανικούς κλάδους όπως οι βιομηχανίες χάρτου και χάλυβα ή οι θερμοηλεκτρικοί σταθμοί που λειτουργούν με άνθρακα. Εν τω μεταξύ, οι κυβερνήσεις καθορίζουν κατά τρόπο αυτόνομο, σύμφωνα με τα άρθρα 3 και 4 της σύμβασης, τα πρότυπα αποβολής για τον υδράργυρο. Τα εν λόγω πρότυπα πρέπει να καθοριστούν με βάση τα καλύτερα διαθέσιμα τεχνικά μέσα και να μην είναι λιγότερο αυστηρά από την περισσότερο συγκρίσιμη οριακή τιμή του παραρτήματος IV.  Κατ' εφαρμογή των άρθρων 14 και 19 της σύμβασης, οι διατάξεις αυτές θα αρχίσουν να ισχύουν μετά από ομόφωνη έγκρισή τους από τα συμβαλλόμενα μέρη στη σύμβαση.  Τα συμβαλλόμενα μέρη θα κοινοποιήσουν την έγκρισή τους στην κυβέρνηση της Ελβετικής Συνομοσπονδίας, η οποία θα τους γνωστοποιήσει την παραλαβή των δηλώσεων αυτών.


Avis juridique important

|

31978D0264

78/264/ΕΥΡΑΤΟΜ : Απόφαση του Συμβουλίου, της 6ης Μαρτίου 1978, περί θέσπισης ενός προγράμματος έρευνας και ανάπτυξης για την Ευρωπαϊκή Κοινότητα Ατομικής Ενέργειας όσον αφορά την εξερεύνηση και εξαγωγή ουρανίου ( έμεση δράση )

Επίσημη Εφημερίδα αριθ. L 072 της 14/03/1978 σ. 0012 - 0013

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

32003D0046

2003/46/ΕΚ: Απόφαση του Συμβουλίου, της 22ας Ιανουαρίου 2002, για την υπογραφή και την προσωρινή εφαρμογή της συμφωνίας για το εμπόριο κλωστοϋφαντουργικών προϊόντων που έχει συναφθεί μεταξύ της Ευρωπαϊκής Κοινότητας και της Λαϊκής Δημοκρατίας του Λάος, η οποία μονογραφήθηκε στις Βρυξέλλες στις 3 Δεκεμβρίου 2001

Επίσημη Εφημερίδα αριθ. L 016 της 22/01/2003 σ. 0023 - 0057

Απόφαση του Συμβουλίουτης 22ας Ιανουαρίου 2002για την υπογραφή και την προσωρινή εφαρμογή της συμφωνίας για το εμπόριο κλωστοϋφαντουργικών προϊόντων που έχει συναφθεί μεταξύ της Ευρωπαϊκής Κοινότητας και της Λαϊκής Δημοκρατίας του Λάος, η οποία μονογραφήθηκε στις Βρυξέλλες στις 3 Δεκεμβρίου 2001(2003/46/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με την πρώτη πρόταση του πρώτου εδαφίου του άρθρου 300 παράγραφος 2,την πρόταση της Επιτροπής(1),Εκτιμώντας τα ακόλουθα:(1) Η Επιτροπή διαπραγματεύτηκε, εξ ονόματος της Κοινότητας, συμφωνία για το εμπόριο κλωστοϋφαντουργικών προϊόντων με τη Λαϊκή Δημοκρατία του Λάος.(2) Η συμφωνία μονογραφήθηκε στις 3 Δεκεμβρίου 2001.(3) Με την επιφύλαξη πιθανούς σύναψής της σε μεταγενέστερη ημερομηνία, η συμφωνία πρέπει να υπογραφεί εξ ονόματος της Κοινότητας.(4) Είναι σκόπιμο να εφαρμοστεί η συμφωνία αυτή προσωρινά, από την 1η Ιανουαρίου 2002, εν αναμονή της περάτωσης των σχετικών διαδικασιών για την επίσημη σύναψή της, υπό τον όρο της αμοιβαιότητας,ΑΠΟΦΑΣΙΖΕΙ:Άρθρο 1Η υπογραφή της συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Λαϊκής Δημοκρατίας του Λάος εγκρίνεται εξ ονόματος της Κοινότητας υπό την επιφύλαξη της αποφάσεως του Συμβουλίου για τη σύναψή της.Το κείμενο της σύμβασης επισυνάπτεται στην παρούσα απόφαση.Άρθρο 2Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη σύμβαση εξ ονόματος της Κοινότητος υπό την επιφύλαξη της σύναψής της.Άρθρο 3Υπό τον όρο της αμοιβαιότητας, η συμφωνία εφαρμόζεται προσωρινά από την 1η Ιανουαρίου 2002 εν αναμονή της περάτωσης των διαδικασιών για τη σύναψή της.Βρυξέλλες, 22 Ιανουαρίου 2002.Για το ΣυμβούλιοΟ ΠρόεδροςR. de Rato y Figaredo(1) Πρόταση της 21ης Δεκεμβρίου 2001 (δεν έχει ακόμα δημοσιευθεί στην Επίσημη Εφημερίδα).


Avis juridique important

|

31982D0031

82/31/EOK: Απόφαση τής Επιτροπής τής 14ηέ Ιανουαρίου 1982 περί αποδοχής αναλήψεων υποχρεώσεων σέ σχέση μέ τήν έρευνα αντιντάμπινγ όσον αφορά τίς εισαγωγές υγρών καταλυτών πυρολύσεως καταγομένων από τίς Ηνωμένες Πολιτείες Αμερικής καί περί τερματισμού τής έρευνας αυτής

Επίσημη Εφημερίδα αριθ. L 011 της 16/01/1982 σ. 0025 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Ιανουαρίου 1982  περί αποδοχής αναλήψεων υποχρεώσεων σε σχέση με την έρευνα αντιντάμπινγκ όσον αφορά τις εισαγωγές υγρών καταλυτών πυρολύσεως καταγομένων από τις Ηνωμένες Πολιτείες Αμερικής και περί τερματισμού της έρευνας αυτής  (82/31/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Κοινότητος (1), και ιδίως το άρθρο 10,  μετά από διαβουλεύσεις με τη Συμβουλευτική Επιτροπή που συστάθηκε σύμφωνα με τον κανονισμό αυτό,  Εκτιμώντας:  ότι, τον Νοέμβριο του 1980, η Επιτροπή έλαβε καταγγελία που υποβλήθηκε από το European Council of Chemical Manufacturers Federations (CEFIC) που αντιπροσωπεύει όλη την κοινοτική παραγωγή υγρών καταλυτών πυρολύσεως·  ότι η καταγγελία περιείχε αποδεικτικά στοιχεία για την ύπαρξη ντάμπινγκ όσον αφορά ομοειδή προϊόντα καταγωγής Ηνωμένων Πολιτειών Αμερικής, και τη σημαντική ζημία που προκύπτει·  ότι, επειδή τα αποδεικτικά στοιχεία ήταν αρκετά ώστε να δικαιολογούν την έναρξη της διαδικασίας, η Επιτροπή ανάγγειλε, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (2), την έναρξη έρευνας όσον αφορά τις εισαγωγές τέτοιων προϊόντων καταγωγής Ηνωμένων Πολιτειών Αμερικής και άρχισε σχετική έρευνα σε κοινοτικό επίπεδο·  ότι η Επιτροπή ειδοποίησε, επίσημα, σχετικά με το θέμα τους προφανώς ενδιαφερόμενους εξαγωγείς και εισαγωγείς και τους αντιπροσώπους των Ηνωμένων Πολιτειών Αμερικής·  ότι η Επιτροπή έδωσε την ευκαιρία στα άμεσα ενδιαφερόμενα μέρη να γνωστοποιήσουν γραπτώς τις απόψεις τους και να ακουσθούν προφορικά· ότι η πλειοψηφία των ενδιαφερομένων μερών εκμεταλλεύτηκε την ευκαιρία αυτή·  ότι, προκειμένου να φθάσει σε μία εκτίμηση του περιθωρίου ντάμπινγκ και της ζημίας, η Επιτροπή συνέλεξε και επαλήθευσε όλες τις πληροφορίες που έκρινε αναγκαίες και διεξήγαγε ελέγχους στις εγκαταστάσεις των τριών μεγαλύτερων παραγωγών στις Ηνωμένες Πολιτείες Αμερικής, στην Davison Chemical Division of W. R. Grace and Co, την Engelhard Minerals and Chemicals Division και στη Filtrol Corporation, που μαζί αντιπροσωπεύουν όλους τους αμερικανούς εξαγωγείς των υγρών καταλυτών πυρολύσεως προς την Κοινότητα και στις εγκαταστάσεις των ακόλουθων εισαγωγέων: Grace GmbH και Grace Italiana SpA·  ότι η Επιτροπή διεξήγαγε, επίσης, ελέγχους στις εγκαταστάσεις των ενδιαφερομένων κοινοτικών παραγωγών, ΑΚΖΟ Chemie Nederland BV και Joseph Crossfield and Sons·  ότι η Επιτροπή διάλεξε σαν περίοδο στην οποία αναφέρεται η έρευνα το διάστημα από 1 Ιανουαρίου 1980 μέχρι 30 Απριλίου 1981· ότι, για να υπολογίσει το ντάμπινγκ, η Επιτροπή βάσισε τον καθορισμό της κανονικής αξίας στις τιμές που χρεώθηκαν από καθέναν από τους τρείς μεγαλύτερους αμερικανούς παραγωγούς στην  εσωτερική αγορά κατά την περίοδο στην οποία αναφέρεται η έρευνα·  ότι για τις εξαγωγικές πωλήσεις της W. R. Grace and Co, οι τιμές εξαγωγής κατασκευάστηκαν με βάση τις τιμές στις οποίες τα εισαχθέντα προϊόντα μεταπωλήθηκαν για πρώτη φορά σε ανεξάρτητο αγοραστή, κατά την περίοδο στην οποία αναφέρεται η έρευνα, εφ όσον συνδέονταν ο εξαγωγέας με τον εισαγωγέα· ότι για την πραγματοποίηση της κατασκευής αυτής έγινε προσαρμογή όλων των εξόδων που ανέκυψαν μεταξύ της εισαγωγής και της μεταπωλήσεως, συμπεριλαμβανομένων των δασμών και με εύλογο περιθώριο κέρδους 6,6 %·  ότι για τις άλλες εξαγωγές οι τιμές εξαγωγής καθορίστηκαν με βάση τις πράγματι πληρωθείσες ή πληρωτέες τιμές για τα προϊόντα που πωλήθηκαν προς εξαγωγή κατά την περίοδο στην οποία αναφέρεται η έρευνα·  ότι οι συγκρίσεις έγιναν συναλλαγή με συναλλαγή στο στάδιο « ελεύθερο στο εργοστάσιο»·  ότι η Επιτροπή έλαβε υπόψη, όπου χρειαζόταν, τις διαφορές που επηρεάζουν τη δυνατότητα συγκρίσεως των τιμών όσον αφορά τα μεταβλητά έξοδα διαθέσεως και πωλήσεως, τα δικαιώματα εκμεταλλεύσεως και τους όρους πληρωμής όπου οι σχετικοί ισχυρισμοί μπορού- σαν να αποδειχθούν κατά τρόπο ικανοποιητικό·  ότι οι συγκρίσεις έδειξαν, στην περίπτωση της W. R. Grace and Co, σταθμισμένα μέσα περιθώρια 104,3 % το 1980 και 97,5 % κατά τους πρώτους τέσσερις μήνες του 1981· ότι για την εταιρεία Engelhard οι συγκρίσεις έδειξαν περιθώριο ντάμπινγκ 1,6 % για μια πώληση κατά το πρώτο εξάμηνο του 1980 και κανένα ντάμπινγκ κατά το δεύτερο εξάμηνο του 1980 ή κατά τους πρώτους τέσσερις μήνες του 1981· ότι για την εταιρεία Filtrol οι συγκρίσεις έδειξαν σταθμισμένο μέσο περιθώριο 8,1 % το 1980 και 6,8 % κατά τους πρώτους τέσσερις μήνες του 1981·  ότι οι τιμές στις οποίες πωλήθηκαν οι εισαγωγές ή προσφέρθηκαν προς πώληση στην Κοινότητα, κατά τη διάρκεια της περιόδου στην οποία αναφέρεται η έρευνα, άσκησαν μειωτικό αποτέλεσμα στις τιμές των κοινοτικών παραγωγών με αρνητικό αποτέλεσμα για τη δυνατότητά τους να πραγματοποιήσουν κέρδη·  ότι, όσον αφορά τη ζημία που υπέστη η κοινοτική βιομηχανία, η Επιτροπή καθόρισε ότι οι εισαγωγές στην Κοινότητα υγρών καταλυτών πυρολύσεως προελεύσεως Ηνωμένων Πολιτειών Αμερικής έφθασαν από 113 τόνους το 1978 σε 317 τόνους το 1979 και 529 τόνους το 1980 και σε 770 τόνους κατά τη διάρκεια των τεσσάρων πρώτων μηνών το 1981·  ότι το τμήμα της αγοράς που κατέχεται από τις Ηνωμένες Πολιτείες έφθασε, κατά συνέπεια, από 0,5 % το 1978 σε 8 % περίπου κατά τη διάρκεια των τεσσάρων πρώτων μηνών το 1981·  ότι οι τιμές στις οποίες τα εισαγόμενα προϊόντα που αποτελούν αντικείμενο ντάμπινγκ πωλήθηκαν και προσφέρθηκαν προς πώληση στην Κοινότητα, κατά τη διάρκεια της περιόδου της έρευνας, ανάγκασαν τους παραγωγούς της Κοινότητος να μειώσουν τις τιμές και είχαν, κατ' ακολουθία, αρνητικές επιπτώσεις στα κέρδη τους·  ότι η Επιτροπή εξέτασε αν η ζημία είχε προκληθεί από άλλους παράγοντες όπως το συναγωνισμό μεταξύ κοινοτικών παραγωγών και την υπερβολική δυνατότητα παραγωγής της κοινοτικής βιομηχανίας· ότι, εν τούτοις, η σημαντική αύξηση των εισαγωγών που αποτελούν αντικείμενο ντάμπινγκ και των τιμών στις οποίες προσφέρονταν προς πώληση στην Κοινότητα οδήγησαν την Επιτροπή να καθορίσει ότι οι εισαγωγές υγρών καταλυτών πυρολύσεως που αποτελούν αντικείμενο ντάμπινγκ καταγωγής Ηνωμένων Πολιτειών Αμερικής, λαμβανόμενες μεμονωμένα, προκάλεσαν σημαντική ζημία στο σχετικό κλάδο παραγωγής της Κοινότητος·  ότι, αφού ενημερώθηκαν σχετικά με τα κύρια συμπεράσματα της έρευνας, η Grace GmbH, εξ ονόματός της, η Grace Italiana SpA, η Davison Chemical Division of W. R. Grace and Co και ορισμένοι άλλοι συνεταίροι της Grace GmbH που μπορούν να πωλούν υγρούς καταλύτες πυρολύσεως στην Κοινότητα, πρότειναν αναλήψεις υποχρεώσεων που θα μπορούσαν να προλάβουν την επανάληψη ζημίας για τους κοινοτικούς παραγωγούς·  ότι η Επιτροπή κρίνει αποδεκτές αυτές τις αναλήψεις υποχρεώσεων·  ότι, όσον αφορά τους δύο άλλους εξαγωγείς, δεν διαπιστώθηκε ντάμπινγκ για την Engelhard από το πρώτο εξάμηνο του 1980 και η Filtrol Corporation εξάγει μικρές μόνο ποσότητες προς την Κοινότητα για να δοκιμάσει μόνο τις καταναλωτικές προθέσεις, και δήλωσε στην Κοινότητα ότι δεν σκοπεύει να εξάγει υγρούς καταλύτες πυρολύσεως στην Κοινότητα σε ποσότητες που προορίζονται για το εμπόριο·  ότι, επομένως, θεωρείται ότι η έρευνα μπορεί να περατωθεί όσον αφορά τους δύο αυτούς εξαγωγείς,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Επιτροπή αποδέχεται τις αναλήψεις υποχρεώσεων που προτάθηκαν από τις εταιρείες: Grace GmbH, εξ ονόματός της, Grace Italiana SpA, Davison Chemical Division της W. R. Grace and Co και από ορισμένους άλλους συνεταίρους της Grace GmbH που μπορούν και πωλούν υγρούς καταλύτες πυρολύσεως στην Κοινότητα, όσον αφορά την έρευνα αντιντάμπινγκ για τις εισαγωγές υγρών καταλυτών πυρολύσεως καταγωγής Ηνωμένων Πολιτειών Αμερικής. Άρθρο 2  Περατούται η έρευνα αντιντάμπινγκ όσον αφορά τις εισαγωγές υγρών καταλυτών πυρολύσεως καταγωγής Ηνωμένων Πολιτειών Αμερικής.  Έγινε στις Βρυξέλλες, στις 14 Ιανουαρίου 1982.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 339, της 31. 12. 1979, σ. 1.  (2) ΕΕ αριθ. C 29 της 10. 12. 1981, σ. 2, και ΕΕ αριθ. C 136 της 5. 6. 1981, σ. 2.


title: 93/369/ΕΟΚ: Απόφαση του Ευρωπαϊκού Κοινοβουλίου της 22ας Απριλίου 1993 επί της απαλλαγής της Επιτροπής για τη δημοσιονομική διαχείριση του έβδομου Ευρωπαϊκού Ταμείου Ανάπτυξης για το οικονομικό έτος 1991

text:
Αριθ. L 155/84                         Επίσημη Εφημερίδα των Ευρωπαϊκών Κοινοτήτων                       26. 6. 93
                                     ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
                                                     της 22ας Απριλίου 1993
               επί της απαλλαγής της Επιτροπής για τη δημοσιονομική διαχείριση του έβδομου Ευρωπα
                                    ϊκού Ταμείου Ανάπτυξης για το οικονομικό έτος 1991
                                                           (93/369/EOK)
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
               — έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,
               — έχοντας υπόψη την τέταρτη σύμβαση AKE-EOK ('),
               — έχοντας υπόψη τους δημοσιονομικούς ισολογισμούς και τους λογαριασμούς διαχείρισης
                    του πέμπτου, έκτου και έβδομου Ευρωπαϊκού Ταμείου Ανάπτυξης για το οικονομικό έτος
                    1991 (COM(92) 0256],
               — έχοντας υπόψη την έκθεση του Ελεγκτικού Συνεδρίου για το οικονομικό έτος 1991 , καθώς
                    και τις απαντήσεις των θεσμικών οργάνων (2),
               — έχοντας υπόψη τη σύσταση του Συμβουλίου της 15ης Μαρτίου 1993 (C3-0135/93)(3),
               — έχοντας υπόψη την έκθεση της επιτροπής ελέγχου του προϋπολογισμού και τη γνωμοδό
                    τηση της επιτροπής ανάπτυξης και συνεργασίας (A3-0094/93),
                1 . Χορηγεί απαλλαγή στην Επιτροπή για τη δημοσιονομική διαχείριση του έβδομου Ευρω
                    παϊκού Ταμείου Ανάπτυξης για το οικονομικό έτος 1991 επί τη βάσει των ακόλουθων
                    ποσών :
                    — ετήσιες δαπάνες: 195 538 099,11 Ecù.
               2. Διατυπώνει τις παρατηρήσεις του στο ψήφισμα που συνοδεύει την παρούσα απόφαση.
               3. Αναθέτει στον Πρόεδρο του να διαβιβάσει την παρούσα απόφαση, καθώς και το ψήφισμα
                    που περιλαμβάνει τις παρατηρήσεις του Σώματος, στην Επιτροπή, το Συμβούλιο, το Ελεγ
                    κτικό Συνέδριο και την Ευρωπαϊκή Τράπεζα Επενδύσεων και να μεριμνήσει για τη δημο
                    σίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).
               Στρασβούργο, 22 Απριλίου 1993.
                         O Γενικός Γραμματέας                                  O Πρόεδρος
                               Enrico VINCI                                   Egon KLEPSCH
               Ο) ΕΕ αριθ. L 229 της 17. 8. 1991 , α 1 .
               (2) ΕΕ αριθ. C 330 της 15. 12. 1992, σ. 1 .
               (3) ΕΕ αριθ. L 69 της 20. 3. 1993, σ. 4L


Avis juridique important

|

32004D0404

2004/404/ΕΚ,Ευρατόμ: Απόφαση του Συμβουλίου, της 19ης Απριλίου 2004, για τροποποίηση των άρθρων 16 και 17 του πρωτοκόλλου περί του Οργανισμού του Δικαστηρίου

Επίσημη Εφημερίδα αριθ. L 132 της 29/04/2004 σ. 0001 - 0001

Απόφαση του Συμβουλίουτης 19ης Απριλίου 2004για τροποποίηση των άρθρων 16 και 17 του πρωτοκόλλου περί του Οργανισμού του Δικαστηρίου(2004/404/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 245 δεύτερο εδάφιο,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 δεύτερο εδάφιο,την αίτηση του Δικαστηρίου της 14ης Νοεμβρίου 2003,τη γνώμη του Ευρωπαϊκού Κοινοβουλίου της 30ής Μαρτίου 2004,τη γνώμη της Επιτροπής τής 16ης Μαρτίου 2004,Εκτιμώντας τα ακόλουθα:(1) Με την έναρξη της ισχύος της συνθήκης για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση(1), ο αριθμός των δικαστών που αποτελούν το Δικαστήριο θα αυξηθεί από 15 σε 25, σύμφωνα με το άρθρο 221 πρώτο εδάφιο της συνθήκης για την ίδρυση της Ευρωπαϊκής Κοινότητας και το άρθρο 137 πρώτο εδάφιο της συνθήκης για την ίδρυση της Ευρωπαϊκής Κοινότητας Ατομικής Ενέργειας.(2) Επιβάλλεται επίσης η αναπροσαρμογή της απαρτίας που απαιτείται για τη λήψη των αποφάσεων της ολομέλειας του Δικαστηρίου.(3) Πρέπει συνεπώς να αναπροσαρμοστεί ο αριθμός των δικαστών του τμήματος μείζονος συνθέσεως,ΑΠΟΦΑΣΙΖΕΙ:Άρθρο 1Το πρωτόκολλο περί του Οργανισμού του Δικαστηρίου τροποποιείται ως εξής:1. Στο άρθρο 16 δεύτερο εδάφιο η λέξη "ένδεκα" αντικαθίσταται από τη λέξη "δεκατρείς".2. Στο άρθρο 17 τέταρτο εδάφιο η λέξη "ένδεκα" αντικαθίσταται από τη λέξη "δεκαπέντε".Άρθρο 2Η παρούσα απόφαση παράγει αποτελέσματα με την έναρξη της ισχύος της συνθήκης για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση.Βρυξέλλες, 19 Απριλίου 2004.Για το ΣυμβούλιοΟ ΠρόεδροςB. Cowen(1) ΕΕ L 236 της 23.9.2003, σ. 17.


Avis juridique important

|

31994D0750

94/750/ΕΚ: Απόφαση του Συμβουλίου της 10ης Νοεμβρίου 1994 για το διορισμό αναπληρωματικού μέλους της Επιτροπής των Περιφερειών

Επίσημη Εφημερίδα αριθ. L 298 της 19/11/1994 σ. 0041 - 0041 Φινλανδική ειδική έκδοση: Κεφάλαιο 1 τόμος 3 σ. 0205  Σουηδική ειδική έκδοση: Κεφάλαιο 1 τόμος 3 σ. 0205

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Νοεμβρίου 1994 για το διορισμό αναπληρωματικού μέλους της Επιτροπής των Περιφερειών (94/750/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198Α,  την απόφαση του Συμβουλίου της 26ης Ιανουαρίου 1994 περί διορισμού των μελών και των αναπληρωτών της Επιτροπής των Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),  εκτιμώντας ότι μία έδρα αναπληρωματικού μέλους της εν λόγω Επιτροπής Περιφερειών είναι κενή λόγω της παραίτησης του κ. Johann Boehm, η οποία γνωστοποιήθηκε στο Συμβούλιο στις 8 Νοεμβρίου 1994,  Έχοντας υπόψη την πρόταση της γερμανικής κυβέρνησης,  ΑΠΟΦΑΣΙΖΕΙ:   Άρθρο μόνο  Ο κ. Erwin Huber διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Johann Boehm για το υπόλοιπο διάστημα της θητείας του τελευταίου, δηλαδή μέχρι τις 25 Ιανουαρίου 1998.  Βρυξέλλες, 10 Νοεμβρίου 1994.  Για το Συμβούλιο Ο Πρόεδρος U. SEILER-ALBRING  (1) ΕΕ αριθ. L 31 της 4. 2. 1994, σ. 29.


Avis juridique important

|

31993D0331

93/331/Ευρατόμ, ΕΚΑΧ, ΕΟΚ: Απόφαση της Επιτροπής της 11ης Μαΐου 1993 για την προσαρμογή των διορθωτικών συντελεστών που εφαρμόζονται από την 1η Μαρτίου 1992 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 131 της 28/05/1993 σ. 0055 - 0056

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Μαΐου 1993 για  την προσαρμογή των διορθωτικών συντελεστών που εφαρμόζονται από την 1η Μαρτίου 1992 στις αποδοχές  των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα (93/331/Ευρατόμ, ΕΚΑΧ, ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από  τον κανονισμό (ΕΟΚ, Ευρατόμ, ΕΚΑΧ) αριθ. 259/68  (1) και τροποποιήθηκε τελευταία από τον κανονισμό  (Ευρατόμ, ΕΚΑΧ, ΕΟΚ) αριθ. 3761/92  (2), και ιδίως το άρθρο 13 δεύτερο εδάφιο του παραρτήματος Χ, Εκτιμώντας: ότι με τον κανονισμό (ΕΚΑΧ, ΕΟΚ, Ευρατόμ) αριθ. 3948/92 του Συμβουλίου  (3) καθορίστηκαν κατ'  εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι  διορθωτικοί συντελεστές που εφαρμόζονται από 1ης Ιανουαρίου 1992 στις καταβαλλόμενες αποδοχές, στο  νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες 7 ότι, κατά τους τελευταίους μήνες, η Επιτροπή προέβη σε διάφορες προσαρμογές αυτών των διορθωτικών  συντελεστών  (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού  υπηρεσιακής κατάστασης 7 ότι πρέπει να προσαρμοστούν από 1ης Μαρτίου 1992 ορισμένοι διορθωτικοί συντελεστές, καθόσον με βάση  τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως  μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για  ορισμένες τρίτες χώρες, ανώτερη του 5  % μετά τον τελευταίο καθορισμό, ΑΠΟΦΑΣΙΖΕΙ: Άρθρο μόνο Από 1ης Μαρτίου 1992 οι διορθωτικοί συντελεστές που εφαρμόζονται  στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο  νόμισμα της χώρας υπηρεσίας, προσαρμόζονται σύμφωνα με το παράρτημα. Οι τιμές συναλλάγματος για την καταβολή αυτών των αποδοχών είναι οι τιμές που χρησιμοποιούνται για  την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της  ημερομηνίας από την οποία παράγει αποτελέσματα η παρούσα απόφαση. Βρυξέλλες, 11 Μαΐου 1993. Για την Επιτροπή Hans VAN DEN BROEK Μέλος της Επιτροπής  ΠΑΡΑΡΤΗΜΑ >ΘΕΣΗ ΠΗΝΑΚΑ>


title: Ορισμός μέλους του Ελεγκτικού Συνεδρίου - Jan Kinšt Απόφαση του Ευρωπαϊκού Κοινοβουλίου της 25ης Μαρτίου 2010 σχετικά με τον προτεινόμενο διορισμό του Jan Kinšt ως μέλους του Ελεγκτικού Συνεδρίου (C7-0015/2010 – 2010/0803(NLE))

text:
               7.1.2011

               EL

               Επίσημη Εφημερίδα της Ευρωπαϊκής Ένωσης

               CE 4/70

         Πέμπτη 25 Μαρτίου 2010Ορισμός μέλους του Ελεγκτικού Συνεδρίου - Jan Kinšt
   P7_TA(2010)0082
   Απόφαση του Ευρωπαϊκού Κοινοβουλίου της 25ης Μαρτίου 2010 σχετικά με τον προτεινόμενο διορισμό του Jan Kinšt ως μέλους του Ελεγκτικού Συνεδρίου (C7-0015/2010 – 2010/0803(NLE))
   2011/C 4 E/21
   (Διαβούλευση)

      Το Ευρωπαϊκό Κοινοβούλιο,
   έχοντας υπόψη το άρθρο 286, παράγραφος 2, της Συνθήκης για τη λειτουργία της ΕΕ, σύμφωνα με το οποίο κλήθηκε από το Συμβούλιο να γνωμοδοτήσει (C7-0015/2010),
   έχοντας υπόψη ότι, κατά τη συνεδρίαση της 16ης Μαρτίου 2010, η Επιτροπή Ελέγχου των Προϋπολογισμών άκουσε το προταθέν από το Συμβούλιο υποψήφιο μέλος του Ελεγκτικού Συνεδρίου,
   έχοντας υπόψη το άρθρο 108 του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (Α7-0044/2010),

               Α.

               λαμβάνοντας υπόψη ότι ο Jan Kinšt πληροί τους όρους που καθορίζονται στο άρθρο 286, παράγραφος 1, της Συνθήκης για τη λειτουργία της ΕΕ,

               1.

               εκδίδει θετική γνώμη σχετικά με το διορισμό του Jan Kinšt ως μέλους του Ελεγκτικού Συνεδρίου,

               2.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο και, προς ενημέρωση, στο Ελεγκτικό Συνέδριο, στα λοιπά θεσμικά όργανα της Ευρωπαϊκής Ένωσης και στα ελεγκτικά όργανα των κρατών μελών.


Avis juridique important

|

32000D0541

2000/541/ΕΚ: Απόφαση της Επιτροπής, της 6ης Σεπτεμβρίου 2000, σχετικά με τα κριτήρια αξιολόγησης των εθνικών σχεδίων βάσει του άρθρου 6 της οδηγίας 1999/13/ΕΚ του Συμβουλίου [κοινοποιηθείσα υπό τον αριθμό Ε(2000) 2473]

Επίσημη Εφημερίδα αριθ. L 230 της 12/09/2000 σ. 0016 - 0019

Απόφαση της Επιτροπήςτης 6ης Σεπτεμβρίου 2000σχετικά με τα κριτήρια αξιολόγησης των εθνικών σχεδίων βάσει του άρθρου 6 της οδηγίας 1999/13/ΕΚ του Συμβουλίου[κοινοποιηθείσα υπό τον αριθμό Ε(2000) 2473](2000/541/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 1999/13/ΕΚ του Συμβουλίου, της 11ης Μαρτίου 1999, για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις(1), και ιδίως το άρθρο 6 παράγραφος 5,Εκτιμώντας τα ακόλουθα:(1) Τα κράτη μέλη μπορούν να καταρτίσουν και να εφαρμόσουν εθνικά σχέδια για τον περιορισμό των εκπομπών από ορισμένες δραστηριότητες και εγκαταστάσεις που καλύπτει η οδηγία.(2) Τα κριτήρια για τα εθνικά σχέδια είναι σημαντικά διότι με αυτά εξασφαλίζεται ότι τα εθνικά σχέδια θα οδηγήσουν σε μείωση των εκπομπών, ισοδύναμη με εκείνη που επιτυγχάνεται με την εφαρμογή των οριακών τιμών εκπομπών.(3) Η Επιτροπή οφείλει να αποφασίζει, βάσει των κριτηρίων αυτών, εάν τα εθνικά σχέδια που υποβάλλουν τα κράτη μέλη κρίνονται επαρκή ή ανεπαρκή.(4) Η Επιτροπή ενημερώνει τη συμβουλευπκή επιτροπή που έχει θεσπισθεί από το άρθρο 13 της οδηγίας σχετικά με τα κριτήρια.ΑΠΟΦΑΣΙΖΕΙ:Άρθρο μόνοΓια την αξιολόγηση των εθνικών σχεδίων βάσει του άρθρου 6 της οδηγίας 1999/13/EK, ισχύουν τα κριτήρια που περιέχει το παράρτημα της παρούσας απόφασης.Βρυξέλλες, 6 Σεπτεμβρίου 2000.Για την ΕπιτροπήMargot WallströmΜέλος της Επιτροπής(1) ΕΕ L 85 της 29.3.1999, σ. 1.ΠΑΡΑΡΤΗΜΑΚΡΙΤΗΡΙΑ ΑΞΙΟΛΟΓΗΣΗΣ ΤΩΝ ΕΘΝΙΚΩΝ ΣΧΕΔΙΩΝ ΒΑΣΕΙ ΤΟΥ ΑΡΘΡΟΥ 6 ΤΗΣ ΟΔΗΓΙΑΣ 1999/13/ΕΚΑ. ΚΡΙΤΗΡΙΑ ΑΠΟΔΕΙΞΗΣ ΟΤΙ ΤΟ ΚΡΑΤΟΣ ΜΕΛΟΣ ΓΝΩΡΙΖΕΙ ΔΙΕΞΟΔΙΚΑ ΤΙΣ ΥΠΑΡΧΟΥΣΕΣ ΕΚΠΟΜΠΕΣ1. Στο εθνικό σχέδιο πρέπει να αποδεικνύεται ότι το κράτος μέλος γνωρίζει διεξοδικά τις υπάρχουσες εκπομπές.Ελάχιστα αποδεκτά αποδεικτικά στοιχεία:Τα κράτος μέλος υποβάλλει γραπτή δήλωση όπου: εντοπίζεται η δραστηριότητα ή οι δραστηριότητες στις οποίες εφαρμόζεται το σχέδιο, ταξινομούνται οι δραστηριότητες με βάση τεκμηριωμένο σύστημα, προσδιορίζεται ο αριθμός των εγκαταστάσεων που αφορά το σχέδιο, αναφέρονται τα ποσοτικά στοιχεία των συνολικών εκπομπών από τις εγκαταστάσεις που αφορά το σχέδιο, εντοπίζεται η πηγή τυχόν παραγόντων που συντελούν στις εκπομπές και αναφέρονται τα στατιστικά στοιχεία της δραστηριότητας που χρησιμοποιούνται για τον υπολογισμό των εκπομπών και περιγράφονται οι μέθοδοι που χρησιμοποιούνται για να διερευνηθούν οι παράγοντες που συντελούν στις εκπομπές, παραδείγματος χάριν οι μέθοδοι που χρησιμοποιούνται για τις μετρήσεις.Β. ΚΡΙΤΗΡΙΑ ΑΞΙΟΛΟΓΗΣΗΣ ΑΝΑΠΤΥΞΗΣ ΕΘΝΙΚΟΥ ΣΧΕΔΙΟΥ2. Στο εθνικό σχέδιο πρέπει να αιτιολογείται γιατί χρειάζεται διαφορετική αντιμετώπιση από εκείνη των διατάξεων του άρθρου 5 παράγραφοι 2 και 3 και του παραρτήματος ΙΙ.Ελάχιστα αποδεκτά αποδεικτικά στοιχεία:Το κράτος μέλος υποβάλλει γραπτή δήλωση όσον εξηγούνται τα οφέλη ενός εθνικού σχεδίου έναντι της εφαρμογής των διατάξεων του άρθρου 5 παράγραφοι 2 και 3 και του πραρτήματος ΙΙ.Γ. ΚΡΙΤΗΡΙΑ ΑΠΟΔΕΙΞΗΣ ΟΤΙ ΤΟ ΕΘΝΙΚΟ ΣΧΕΔΙΟ ΕΙΝΑΙ ΣΥΜΒΑΤΟ ΜΕ ΤΗ ΝΟΜΟΘΕΣΙΑ ΚΑΙ ΤΙΣ ΠΟΛΙΤΙΚΕΣ ΤΗΣ ΕΕ ΚΑΙ ΤΙΣ ΙΣΧΥΟΥΣΕΣ ΔΙΕΘΝΕΙΣ ΔΕΣΜΕΥΣΕΙΣ3. Το εθνικό σχέδιο πρέπει επιβεβαιωμένα να είναι συμβατό με τις οδηγίες, τις δημοσιευμένες πολιτικές της ΕΕ, τις διμερείς συνθήκες και τις διεθνείς συνθήκες και συμφωνίες.Ελάχιστα αποδεκτά αποδεικτικά στοιχεία:Το κράτος μέλος υποβάλλει γραπτή δήλωση όπου δίδει αποδεικτικά στοιχεία ότι εξέτασε εάν το εθνικό σχέδιο είναι συμβατό με όλη τη σχετική νομοθεσία.Δ. ΛΕΠΤΟΜΕΡΕΣΤΕΡΑ ΚΡΙΤΗΡΙΑ ΠΡΟΣ ΕΞΕΤΑΣΗ ΕΦΟΣΟΝ ΤΟ ΕΘΝΙΚΟ ΣΧΕΔΙΟ ΠΛΗΡΟΙ ΤΑ ΚΡΙΤΗΡΙΑ Α Β ΚΑΙ ΓΤα προτεινόμενα ελάχιστα αποδεκτά αποδεικτικά στοιχεία αναλύονται βάσει όλων των κάτωθι κριτηρίων 4 έως 26.Κριτήρια απόδειξης ότι εκπληρώνονται οι ειδικές απαιτήσεις του άρθρου 6 της οδηγίας 1999/13/ΕΚ4. Το εθνικό σχέδιο εφαρμόζεται μόνον σε υπάρχουσες εγκαταστάσεις (άρθρο 6 παράγραφος 1).5. Το εθνικό σχέδιο δεν εφαρμόζεται στις δραστηριότητες 4 και 11 του παραρτήματος ΙΙ Α (άρθρο 6 παράγραφος 1).6. Στο εθνικό σχέδιο δεν αποκλείεται του πεδίου εφαρμογής της οδηγίας 1999/13/ΕΚ κάποια από τις δραστηριότητες που περιέχει το παράρτημα 1 (άρθρο 6 παράγραφος 1).7. Στο εθνικό σχέδιο δεν εξαιρείται καμία εγκατάσταση, από την εφαρμογή των διατάξεων που ορίζει η οδηγία 96/61/ΕΚ (άρθρο 6 παράγραφος 1).8. Στο εθνικό σχέδιο περιλαμβάνεται κατάλογος των μέτρων που έχουν ληφθεί ή πρόκειται να ληφθούν για να εξασφαλισθεί επίτευξη του στόχου που προδιαγράφεται στο άρθρο 6 παράγραφος 1 (άρθρο 6 παράγραφος 2).9. Στο εθνικό σχέδιο αναλύεται ο προτεινόμενος μηχανισμός παρακολούθησης του σχεδίου (άρθρο 6 παράγραφος 2).10. Στο εθνικό σχέδιο ορίζονται δεσμευτικοί ενδιάμεσοι στόχοι μέσω των οποίων μπορεί να υπολογισθεί η πρόοδος για την επίτευξη του στόχου που προδιαγράφεται στο άρθρο 6 παράγραφος 1 (άρθρο 6 παράγραφος 2).11. Στο εθνικό σχέδιο προσδιορίζεται η δραστηριότητα ή οι δραστηριότητες τις οποίες αφορά το σχέδιο (άρθρο 6 παράγρα- φος 2).12. Στο εθνικό σχέδιο προδιαγράφεται η μείωση των εκπομπών που πρέπει να επιτευχθεί στις δραστηριότητες αυτές, η οποία αντιστοιχεί στη μείωση που θα σημειωνόταν εάν εφαρμόζονταν οι οριακές τιμές εκπομπών ή/και οι οριακές τιμές διάχυτων εκπομπών βάσει του άρθρου 5 παράγραφοι 2 και 3 και του παραρτήματος ΙΙ (άρθρο 6 παράγραφος 2).13. Στο εθνικό σχέδιο καταγράφονται πόσες εγκαταστάσεις αφορά το σχέδιο, οι εκπομπές από όλες τις δραστηριότητες και οι συνολικές εκπομπές από κάθε δραστηριότητα (άρθρο 6 παράγραφος 2).14. Στο εθνικό σχέδιο περιγράφεται η σειρά των νομοθετημάτων με τα οποία θα επιτευχθούν οι απαιτήσεις, παρέχονται αποδεικτικά στοιχεία ότι θα επιβληθούν τα νομοθετήματα αυτά και αποδεικνύεται ο τρόπος με τον οποίο επιτυγχάνεται συμμόρφωση προς το σχέδιο (άρθρο 6 παράγραφος 2).Κριτήρια απόδειξης ότι εκπληρώνονται άλλες σχετικές διατάξεις της οδηγίας 1999/13/ΕΚ15. Στο εθνικό σχέδιο προσδιορίζονται τα αναγκαία μέτρα που έχουν ληφθεί ή πρόκειται να ληφθούν για να εξασφαλισθεί ότι οι εγκαταστάσεις τις οποίες αφορά το σχέδιο θα πληρούν τις απαιτήσεις του άρθρου 5 (εξαιρουμένων των παραγράφων 2 ή/και 3, όταν επιτρέπεται στο σχέδιο), των άρθρων 8 και 9 και τις τυχόν απαιτήσεις του σχεδίου το αργότερο έως τις 31 Οκτωβρίου 2007 (άρθρο 4 παράγραφος 1).16. Στο εθνικό σχέδιο προσδιορίζονται τα αναγκαία μέτρα που έχουν ληφθεί ή πρόκειται να ληφθούν για να εξασφαλισθεί ότι οι εγκαταστάσεις τις οποίες αφορά το σχέδιο έχουν καταγραφεί ή επιτραπεί το αργότερο έως τις 31 Οκτωβρίου 2007 (άρθρο 4 παράγραφος 2).17. Στο εθνικό σχέδιο προσδιορίζονται τα αναγκαία μέτρα που έχουν ληφθεί ή πρόκειται να ληφθούν για να εξασφαλισθεί ότι οι εγκαταστάσεις τις οποίες αφορά το σχέδιο πληρούν τις απαιτήσεις παρακολούθησης που ορίζονται στο άρθρο 8.18. Στο εθνικό σχέδιο προσδιορίζονται τα αναγκαία μέτρα που έχουν ληφθεί ή πρόκειται να ληφθούν για να εξασφαλισθεί ότι οι εκπομπές των εγκαταστάσεων που αφορά το σχέδιο συμφωνούν αποδεδειγμένα με τις όριακές τιμές εκπομπών ή/και οι οριακές τιμές διάχυτων εκπομπών που ορίζονται στο σχέδιο σύμφωνα με το άρθρο 9.19. Στο εθνικό σχέδιο προσδιορίζονται τα αναγκαία μέτρα που έχουν ληφθεί ή πρόκειται να ληφθούν για να εξασφαλισθεί ότι οι εγκαταστάσεις τις οποίες αφορά το σχέδιο πληρούν τις διατάξεις του άρθρου 10 εφόσον διαπιστωθεί ότι έχουν παραβιασθεί οι απαιτήσεις της οδηγίας ή του εθνικού σχεδίου.20. Στο εθνικό σχέδιο περιγράφεται με ποιο τρόπο οι εκθέσεις που θα αποστέλλει το κράτος μέλος στην Επιτροπή βάσει του άρθρου 11 θα περιλαμβάνουν επαρκή αντιπροσωπευτικά δεδομένα, τα οποία θα αποδεικνύουν ότι έχουν εκπληρωθεί οι απαιτήσεις του άρθρου 6 (άρθρο 11 παράγραφος 2).21. Στο εθνικό σχέδιο περιγράφονται τα αναγκαία μέτρα που έχουν ληφθεί ή πρόκειται να ληφθούν για να εξασφαλισθεί η ενημέρωση του κοινού σχετικά με τις εγκαταστάσεις τις οποίες αφορά το σχέδιο σύμφωνα με τό άρθρο 12.Κριτήρια απόδειξης ότι με το σχέδιο θα επιτευχθεί ισοδύναμη μείωση των ετήσιων εκπομπών22. Στο εθνικό σχέδιο αναφέρονται τα ποσοτικά στοιχεία των ετήσιων εκπομπών των εγκαταστάσεων που αφορά το σχέδιο.23. Στο εθνικό σχέδιο αναφέρονται τα ποσοτικά στοιχεία της μείωσης των ετήσιων εκπομπών των εγκαταστάσεων που αφορά το σχέδιο, τα οποία θα είχαν επιτευχθεί εάν εφαρμόζονταν οι οριακές τιμές εκπομπών απαερίων ή/και οι οριακές τιμές διάχυτων εκπομπών βάσει του άρθρού 5 παράγραφοι 2 και 3 και του παραρτήματος ΙΙ.24. Στο εθνικό σχέδιο αναφέρονται τα ποσοτικά στοιχεία της μείωσης των ετήσιων εκπομπών των εγκαταστάσεων που αφορά το σχέδιο, τα οποία θα επιτευχθούν με την εφαρμογή του σχεδίου.25. Στο εθνικό σχέδιο αποδεικνύεται ότι η μείωση βάσει του κριτηρίου 24 είναι τουλάχιστον τόσο υψηλή όσο εκείνη βάσει τον κριτηρίου 23.Κριτήρια επιβεβαίωσης των μέσων με τα οποία αποδεικνύεται η συμμόρφωση προς το σχέδιο σύμφωνα με το κριτήριο 14 και το άρθρο 6 παράγραφος 226. Το εθνικό σχέδιο δείχνει ότι τα μέσα με τα οποία αποδεικνύεται η συμμόρφωση προς το σχέδιο είναι αρκετά ισχυρά ώστε να επιτρέπουν σε τρίτο μέρος να επαληθεύσει τη συμμόρφωση.Ελάχιστα αποδεκτά αποδεικτικά στοιχεία για τα κριτήρια 4 έως 26):Τέσσερα είναι τα πεδία στα οποία πρέπει να παρασχεθούν αποδεικτικά στοιχεία, τα οποία είναι τα ακόλουθα:i) το κράτος οφείλει να υποβάλει κατάλογο των συγκεκριμένων εγκαταστάσεων που θα καλύψει το εθνικό σχέδιο, κατανεμημένων τουλάχιστον με βάση το επίπεδο της δραστηριότητάς τους (όπως προδιαγράφεται στο παράρτημα ΙΙ Α) και κατά προτίμηση με βάση το επίπεδο 2 του Corinair/Emep snap·ii) το κράτος μέλος οφείλει να υποβάλει πώς θα εφαρμόσει η αρμόδια αρχή το εθνικό σχέδιο, καθώς επίσης και:- τα στοιχεία της αρμόδιας αρχής,- πώς θα καθορίσει και θα παρακολουθεί τα χρονοδιαγράμματα η αρμόδια αρχή,- πώς θα τηρεί η αρμόδια αρχή τα αρχεία για κάθε εγκατάσταση που θα καλύψει το, εθνικό σχέδιο,- πώς θα καταγράφονται λεπτομερώς οι δραστηριότητες για κάθε εγκατάσταση στα αρχεία αυτά, τα μέτρα που έχουν ληφθεί, οι ώρες κατά τη διάρκεια των οποίων λειτουργεί ο εξοπλισμός, οι οριακές τιμές εκπομπών ή/και οι τιμές εκπομπών διαφυγής ή/και οι ενδιάμεσοι δεσμευτικοί στόχοι που πρέπει να επιτευχθούν, τα μέσα παρακολούθησης/απόδειξης της συμμόρφωσης προς τις οριακές τιμές εκπομπών και τις τιμές εκπομπών διαφυγής·- τις μεθόδους παρακολούθησης, αναφοράς και απόδειξης της συμμόρφωσης προς το σχέδιο. Το κράτος μέλος οφείλει να χρησιμοποιήσει είτε την προσέγγιση του ισοζυγίου μάζας, σύμφωνα με το παράρτημα ΙΙΙ, είτε διαδικασίες μέτρησης για τις συγκεντρώσεις μάζας και το ρυθμό ογκομετρικής παροχής, σύμφωνα με αναγνωρισμένα διεθνή ή ευρωπαϊκά πρότυπα. Εάν το κράτος μέλος προτείνει άλλα αποδεικτικά μέσα, στο εθνικό σχέδιο πρέπει να παρέχονται συγκρίσιμα αναλυτικά στοιχεία·iii) το κράτος μέλος οφείλει να υποβάλει απογραφή των εκπομπών για όλες τις εγκαταστάσεις που αφορά το σχέδιο. Το κράτος μέλος παρέχει στοιχεία υπο μορφή αντιπροσωπευτικών δεδομένων και τεκμηριωμένων μεθοδολογιών που θα επιτρέπουν τη διενέργεια ανεξάρτητου ελέγχου των εκπομπών που αναφέρθηκαν. Η απογραφή πρέπει να είναι κατάλληλη ώστε αποδεικνύεται η ισοτιμία με την οδηγία και το κράτος μέλος οφείλει να παρέχει αντιπροσωπευτικούς υπολογισμούς της μείωσης των ετησίων εκπομπών που έχουν αναφερθεί βάσει των κριτηρίων 23 και 24 έτσι ώστε να επιτραπεί η διενέργεια ανεξάρτητου ελέγχου των μεθοδολογιών υπολογισμού·iv) το κράτος μέλος οφείλει να περιγράψει με ποιο τρόπο θα γνωστοποιηθούν στο κοινό το σχέδιο, οι στόχοι του και η πρόοδος που θα σημειώνεται σε κάθε εγκατάσταση στην επίτευξη των στόχων αυτών. Σε ορισμένες περιπτώσεις οι πληροφορίες ενδεχομένως να θεωρηθούν εμπιστευτικές και επομένως να μην γνωστοποιηθούν στο κοινό, όπως:- τα στοιχεία των εγκαταστάσεων στρατιωτικής φύσεως,- οι λεπτομέρειες σχετικά με ορισμένες εγκαταστάσεις των οποίων οι δείκτες τον όγκου παραγωγής είναι ευαίσθητες από εμπορική άποψη, π.χ. οι εισερχόμενοι διαλύτες, οι ώρες λειτουργίας και οι ρυθμοί ογκομετρικής παροχής.